***РЕЗЮМЕ:***

**РАЗДЕЛ I**

**ОБОБЩЕНИ ИЗВОДИ ЗА ДЕЙНОСТТА НА ПРОКУРАТУРАТА И НА РАЗСЛЕДВАЩИТЕ ОРГАНИ**

1. **РЕЗУЛТАТИ И ТЕНДЕНЦИИ В ПРОТИВОДЕЙСТВИЕТО НА ПРЕСТЪПНОСТТА. ФАКТОРИ С АКТУАЛНО И ДЪЛГОСРОЧНО ЗНАЧЕНИЕ ЗА ЕФЕКТИВНОСТТА НА ОРГАНИТЕ НА ДОСЪДЕБНОТО ПРОИЗВОДСТВО И ДРУГИТЕ ПРАВОПРИЛАГАЩИ ОРГАНИ, АНГАЖИРАНИ С ПРОТИВОДЕЙСТВИЕТО НА ПРЕСТЪПНОСТТА.**

Съдебният район на Окръжна прокуратура - Варна обхваща административна област Варна с център гр. Варна, 12 общини и 159 населени места. Официално броят на населението по данни на НСИ към 2019 г. възлиза на 469 885 души, но като се вземе предвид спецификата на областта*,* представляваща основния морски туристически център на страната, наличието на морско пристанище, международно летище, няколко университети, силно развит икономически център и външна граница на ЕС, броят на реално пребиваващите хора в региона надхвърля 500 000.

Тези особености на областта се намират в пряка зависимост и предопределят състоянието на престъпността в региона. Силно застъпени са както битовата престъпност, така и престъпленията срещу личността и всички видове стопански и общоопасни престъпления.

След проведеното окрупняване, от 01.01.2020 г. на територията на ОП- Варна има само една Районна прокуратура, с две териториални отделения.

През отчетния период в Окръжна прокуратура - Варна са работили 27 прокурора, 23-ма следователи и 60 съдебни служители.

Основните принципи, към които са се придържали в работата си, както всяка година са - приемственост, надграждане на добрите практики, екипност, добри колегиални отношения, отговорност, надграждане на квалификацията и знанията.

 Предприетите и през преходния отчетен период мерки по отношение качеството и срочността на работата в Окръжна прокуратура Варна бяха продължени и през 2020 г., като могат да се откроят четири основни направления насочени към:

* Повишаване на ефективността на прокурорската дейност – общи съвещания за уеднаквяване на практиката и взимане на решения по важни въпроси, работни съвещания по конкретни дела с фактическа и правна сложност, утвърждаване на екипния принцип на работа, оптимизиране на ефективността на деловодната дейност и отстраняване на затрудненията при работата с УИС, водене на ефикасна медийна политика, в съответствие с указанията на Главния прокурор, строга финансова дисциплина при разходване на средства от бюджета на ОП - Варна и спазване правилата за възлагане на обществени поръчки;
* към повишаване на качеството и срочността на разследването- регулярни срещи с отговорниците на разследващите органи, засилено използване на капацитета на следователите, стриктен контрол върху срочността на разследването, тясно взаимодействие с оперативно-издирвателните органи на ОД на МВР Варна, Дирекция ”Вътрешна сигурност” МВР , сектор „БОП“ – Варна, ТД ”НС” Варна;
* по отношение на предварителните проверки и превантивната дейност - тясно сътрудничество, методическо и процесуално ръководство на проверките, извършвани от териториалните подразделения на контролните органи на министерства и централни ведомства;
* по отношение на оптимизиране на дейността на районната прокуратура и териториалните й подразделения - тематични и извънредни проверки, при констатиране на негативи в работата; постоянно наблюдение на данните от Електронния регистър за срочността на разследването и произнасянето от прокурор, наблюдение на сроковете по чл.368 ал.1 и чл.234 ал.8 от НПК; постоянни проверки на причините за продължителното разследване по някои категории дела, както и по конкретни дела; предприемане на мерки за разумно прилагане института на бързото производство; контрол върху работата по засилване на противодействието срещу битовата престъпност; наблюдаване качеството на прокурорските актове, внасяни от районните прокуратури в съда, с оглед намаляване броя на оправдателните съдебни актове и на върнатите от съда дела; поддържане на постоянна връзка с административният ръководител на районната прокуратура за бързо и адекватно решаване на управленски проблеми и проблеми по надзори.

Преди подробното изложение на конкретните данни за 2020 г. трябва да се отбележи, че резултатите през отчетния период са постигнати в условията на действащо извънредно положение и противоепидемични мерки, при намален числен състав, поради заболели магистрати, съдебни и полицейски служители и при огромен ресурс от страна на МВР, насочен към спазване на противоепидемичните мерки.

Относно състоянието, динамиката и структурата на престъпността в областта за отчетният период са налице следните данни:

На територията на ОД на МВР Варна за 2020 г. са регистрирани 6550 престъпления. Нивото на регистрираната престъпност в региона е намаляло спрямо предходните два отчетни периода - с 374 престъпления, което се явява 5,4 % намаление за 2019 г. и с 590 по-малко престъпления или 8,3 % спрямо 2018 г.

 Процента на разкритите престъпления за 2020 г. е 38.40% , при 38,80 % за 2019 г. и 38,30% за 2018 г. Налице е лек спад по отношение на преходната година и ръст спрямо 2018 г.

Налице е тенденция към намаляване на регистрираната престъпност, което е резултат от работата на правоохранителните органи, както в превантивната дейност, така и в дейността им по разкриване на престъпленията. Този положителен резултат неминуемо е свързан и с добрите практики въведени през 2020 г. по отношение на противодействието на битовата престъпност. Проведени са 23 СПО на територията на 59 населени места от региона, довели до задържането на 314 лица по 255 неприключени досъдебни производства и по 59 новообразувани. Превантивния ефект на тези акции определено е голям и работата в тази насока следва да продължи и през 2021 г.

 **ДЕЙНОСТ НА РАЗСЛЕДВАЩИТЕ ОРГАНИ**

Основни резултати от работата на разследващите полицаи са отразени на

 следната таблица:

|  |  |  |  |
| --- | --- | --- | --- |
|  | **2020** | **2019** | **2018** |
| Общо разследвани ДП | 12670 | 12754 | 12 381 |
| Образувани ДП през периода | 7962  | 8 422 | 8 241 |
| От тях: бързи производства | 697  | 741 | 690 |
| Приключени с обвинително заключение (% от общо приключените) | 2039(24,6%) | 1953 (22,7%) | 1 971(23,8%) |
| Приключени с мнение за спиране(% от общо приключените) | 3757(45,2%) | 4234 (49,1%) | 4 051(49%) |
| Приключени с мнение за прекратяване (% от общо приключените) | 2482(29,9%) | 2371 (27,5%) | 2 221(26,8%) |
| Възложени на следовател | 23(0,3%) | 61(0,7%) | 30(0,4%) |

Въпреки по-малкия общ брой на новообразуваните дела през периода в сравнение с преходните два, ясно се откроява увеличаване на процента да приключилите дела с обвинително заключение и намаление на процента на спрените дела.

През 2020 г. регистрираните митнически престъпления в Митница Варна са били 31 бр., през 2019 г. са били 35, а през 2018 г. са били 62.

 Общо приключените досъдебни производства са 31, през 2019 г. – също 31, а през 2018 г. – 70.

Приключени с мнение за съд – 9 броя, през 2019 г. –7, а през 2018 г. – 26 броя. Приключените с мнение за прекратяване са 16 бр. за 2019 г. - 21 бр., а за 2018 г. – 43 броя.

 Резултатите през последните два периода са относително константни, като се забелязва показване на приключените дела за съд.

 През 2020 г. в ОСлО при ОП Варна са се намирали на производство общо 594 дела при реално работили 22,92 следователи. През 2019 г. броят на делата е бил 583 ДП при реално работили 22,42 следователи, през 2018 г. - 563 досъдебни производства и 20,92 следователи.

От посочения общ брой дела през 2020 г. 55 броя са водени срещу известен извършител и 539 броя срещу НИ. През 2019 срещу ИИ са били 71 и 512 срещу НИ, а през 2018 г. 93 бр. срещу ИИ и 512 бр. срещу НИ.

Останали са неприключени в края на периода 345 броя, при 351 броя за 2018 г. и 307 броя при 2018 г.

Новообразувани ДП, възложени на основание чл. 194, ал.1, т1, т.2 и т.3 от НПК – 85 броя, при 69 броя за 2019 г. и 89 броя за 2018 г.

Новообразувани дела възложени по реда на чл. 194 ал.1, т.4 от НПК – 102 бр., при 151 броя за 2019 г. и 108 бр. за 2018 г.

 Възобновени през 2020 г. – 77 дела, при 69 за 2019 г. и 83 за 2018 г. От възобновените през отчетния период са приключени 51 бр. ДП.

Броят на следствените поръчки, получени по делегация и разследвани през 2020 г. е 538 бр. За 2019 г. те са били 405 бр., а през 2018 – 561 бр.

Броят на международните поръчки през 2020 г. е 28. През 2019 г. е бил 63, а през 2018 г. - при 79.

Средногодишното натоварване на един следовател през 2020 г. е 35,92 ДП, при 26 за 2019 г. и 26,91 за 2018 г.

По начин на приключване на ДП данните за ОСлО са следните:

* общо решени от следовател за 2020 г. са 268 бр., при 230 за 2019 г. и 256 за 2018 г.;
* с мнение за съд през 2020 г. – 43 броя, при 39 за 2019 г. и 42 за 2018 г.;
* с мнение за прекратяване през 2020 г. – 102 броя, при 97 за 2019 г. и 101 бр. за 2018 г.
* с мнение за спиране през 2020 г. – 86 броя, при 79 броя за 2019 г. и 99 броя за 2018 г.

Анализът на тези данни показва увеличение на процента дела изпратени с мнение за съд спрямо общия брой разследвани дела съпоставено с преходните два отчетни периода. Намалял е й процента на приключените дела с мнение за спиране срещу НИ. Като цяло останалите показатели в количествено отношение са относително стабилизирани.

Предвид посочените данни за средната натовареност на следователите, може да се направи извод, че техния потенциал не е разгърнат в пълна степен и през следващия отчетен период следва да се работи в тази посока.

1. **НЕОБХОДИМИ МЕРКИ И ЗАКОНОДАТЕЛНИ ПРОМЕНИ.**

В допълнение на промените предложени от нас в отчетните доклади за 2018 г. и 2019 г., считаме за удачни и следните:

* оглед качественото и срочно решаване на делата следва да се вземат мерки за подобряване на комуникацията между оперативните служители и разследващите полицаи, решаване на проблема с кадровата обезпеченост на разследващите полицаи и разширяване на обхвата на работа между структурите на ГД БОП и териториалните прокуратури;
* законодателни промени, относно ефективното изпълнение на наказанието „глоба”, тъй като в повечето случаи наказанието се налага, но реално не може да бъде изпълнено;
* премахване или облекчаване на съдебния ред за разкриване на данъчна и осигурителна информация, както и за предоставяне на данни от предприятия, предоставящи обществени електронни съобщителни мрежи и/или услуги – с оглед бързина и ефективност;
* с оглед по-лесното доказване, би могло да се помисли за декриминализиране на провокацията към подкуп по чл. 307 НК отпадане на специалната цел по чл.282 ал.1 от НК;

 с оглед избягване на неоснователното в някой случаи на образуване на досъдебни производства, да се увеличи на срока за извършване на проверките по ЗСВ, като същия да има възможност за увеличаване до 6 месеца.

Раздел ІІ

ДЕЙНОСТ НА ОКРЪЖНА ПРОКУРАТУРА ВАРНА

1. **ДОСЪДЕБНА ФАЗА.**

1. ПРЕПИСКИ.

**Преписки на производство**

Продължава тенденцията за намаляване на броя на преписките след пик през 2014 год., което се обяснява с горната диаграма.Продължаваме да отчитаме, макар и минимално, намаляване на новообразуваните преписки.

97,4 %от преписките на производство през 2020 г. са били решени.

Трайна е тенденцията за висок процент на приключване на преписките в края на отчетния период. 99,4 % от прокурорските актове по решените преписки са били постановени до 1 месец. Запазва се тенденцията по спазването на процесуалните срокове при произнасянето по преписките по следствения надзор.

За 2020 г. ОП Варна отчита увеличаване на произнасянията по инстанционни преписки. Резултатите от отчетния период се дължат на извършваните служебни проверки на актове на първоинстанционните прокуратури, съобразно плановите задачи на ОП-Варна.

 Потвърдените актове през годината представляват 87,8 % спрямо общо решените инстанционни преписки през годината.

Съотношението отменени – потвърдени актове през отчетния период е било 18.7 %.Увеличаването на потвърдените актове и намаляването на отменените актове водят до извод за подобряване на качеството на работата на първоинстанционната прокуратура.

Преписки, образувани след самосезиране, по сигнали на контролните органи и по материали от ДАНС.

През 2020 г. преписките, образувани след самосезиране в съдебния окръг на ОП – Варна, са били 2, при 27 за 2019 год.а през 2018 г. те са били 16 – по 8 за ОП – Варна и РП – Варна. **РП- Варна не отчита нито една преписка, образувана въз основа на самосезиране, като 2-те преписки, образувани в резултат на самосезиране са в резултат на дейността на прокурори от ОП-Варна.** Отчитаме намаление по този показател спрямо 2019 г. и 2018 год..

Абсолютните стойности по този показател са далеч от очакваните.

Причините могат да бъдат търсени в общата натовареност на прокурорите от една страна, както и безспорно се е отразила епидемичната обстановка в страната, довела до промяна и на начина на работа на магистратите.

Общият брой на преписките, образувани по сигнали на контролните органи, е 432 при 276 за 2019 г. и при 183 за 2018 г, което изцяло се дължи на активността на органите на НАП за подаване на сигнали. През отчетния период от НАП са постъпили общо 431преписки-241 в ОП-Варна и 190 в РП-Варна.

Образуваните ДП по тези преписки през отчетния период са 154.

 През 2020 г. няма постъпили преписки от страна АДФИ. Постъпил е 1 сигнал от Агенция Митници. Не са постъпили сигнали от Сметна палата, ДНСК и Агенцията за следприватизационен контрол.

Работата на контролните органи следва да бъде определена като недостатъчно интензивна, доколкото сигналите от тях са статистически пренебрежима величина в работата на прокуратурата, на фона на шумно оповестяваните в средствата за масова информация и социалните мрежи закононарушения.

По материали на ДАНС през отчетния период в района на ОП- Варна е наблюдавана 1 преписка.

Отчитат се 5 наблюдавани преписки за района на ОП Варна, образувани по материали на Дирекция „Вътрешна сигурност“ МВР, съответно от тях 2 за ОП Варна и 3 за РП Варна.

**И през отчетната 2020 г. продължават да са актуални следните съпоставки, белег на работата ни по преписките.**

**- категорично подобряване на висящността чрез свеждането й за поредна година до нормални рамки в противовес на чувствително по-лошите резултати назад във времето от 2006 и 2005 г.;**

**-увеличаване на произнасянията по инстанционни преписки в резултат на извършване на служебни проверки на актове на първоинстанционната прокуратура във връзка с плановите задачи на ОП-Варна;**

**- необходимост от ангажиране на целия спектър от контролни органи в противопоставяне на правонарушенията и разкриване на престъпленията;**

**-необходимост от подобряване на инициативността и работата след самосезиране от страна на прокурорите от ОП и РП-Варна.**

**Доколкото този последен показател би могъл да се насочва и развива преимуществено от първоинстанционната прокуратура в съдебния окръг, считаме, че това следва да е приоритетна задача през настоящата 2021 г. Тя би довела до значителни ползи, както за обществото, което би получило адекватна защита на своите права и интереси чрез ангажирането на всички компетентни органи в противовес на свръхочакванията към прокуратурата, така и за самата прокуратура.**

2. СЛЕДСТВЕН НАДЗОР.

2.1.ОБОБЩЕНИ ДАННИ ПО ВИДОВЕ ДОСЪДЕБНИ ПРОИЗВОДСТВА, ПО ВИДОВЕ РАЗСЛЕДВАЩИ ОРГАНИ И СЪОБРАЗНО СИСТЕМАТИКАТА НА НК, ВКЛЮЧИТЕЛНО ПО ОТНОШЕНИЕ НА ПОСТРАДАЛИТЕ ЛИЦА И НА ОЩЕТЕНИТЕ ОТ ПРЕСТЪПЛЕНИЯ ЮРИДИЧЕСКИ ЛИЦА.

През 2020 год. в съдебния окръг на ОП Варна са били наблюдавани 16953 досъдебни производства. Динамиката в ръста им за последните четиринадесет години е представена в графиката по-долу.

Констатира трайна обща тенденция към стабилитет в натовареността на прокуратурите по отношение на наблюдаваните дела в рамките не само на предходните две години, а на един десет годишен период от време.

Пиковите стойности през 2008г. и 2009 г., които се виждат на горната диаграма се отразяват в настоящия отчетен период като прекратени по давност дела.

 Новообразуваните дела през 2020 год. са 7665, представляващи 45.2% от наблюдаваните ДП. През последните години новообразуваните дела са относително константна величина от гледна точка на процентното им съотношение към наблюдаваните.

Горните констатации, касаещи новообразуваните дела се илюстрират със следната графика:

Тази графика илюстрира наблюдаваните БП спрямо общо наблюдаваните ДПОР-без прекратените по давност. РП-Варна отчита увеличение на относителния дял на наблюдаваните БП, то това се дължи на окрупняването на Районните прокуратури в съдебния район в една и статистическото пренасяне на данните към РП- Варна, но за района на ОП-Варна се отчита намаляване на водените и наблюдавани БП.

През 2020 г. общо са внесени в съда са 371 бързи производства, от които с обвинителен акт – 194, с предложения за споразумения – 102, с предложения за освобождаване от наказателна отговорност с налагане на административно наказание, чл.78а от НК – 75, а решени с прекратяване – 271.

Относителният дял на общо внесените в съда бързи производства възлиза на 24,6 % от общо внесените в съда дела.

Относителният дял на тази категория дела спрямо общия брой новообразувани дела е 10,1 %.

При работата по бързите производства се наблюдава добре изграден и функциониращ механизъм, свързан с бързата реакция на разследващите органи и наблюдаващите прокурори в РП-Варна при извършване действията по разследването.

В отчетния период по 146 производства от този вид наблюдаващият прокурор е разпоредил разследването да продължи по общия ред. Тук се отчита намаление спрямо предходните два сравнявани периода .

През отчетния период за пореден път се потвърждава констатацията, че основният дял в делата на производство в съдебния окръг на ОП – Варна представляват тези по общия ред, водени от разследващ полицай, което е обяснимо с действащата законодателна уредба.

От една страна, бързите производства са възможни само в ограничен кръг от случаи, подробно разписани в закона. Въпреки това смятаме, че е налице потенциал за увеличаване на броя на бързите производства, с оглед целения ефект.

От друга страна, нормативната уредба на бързите производства е свързана с ангажирането на съществен ресурс от страна на разследващите, какъвто те трудно могат постоянно да отделят. Въпреки горепосочените обстоятелства, за района на ОП – Варна се констатира леко намаление на броя на новообразуваните бързи производства спрямо предходните години. Разследващи полицаи традиционно водят над 90 % от делата, това пак е следствие на законодателните решения.

Броят на новообразуваните дела, разследвани от следовател дела за 2020 год. са 97 бр.- като заедно с възложените по реда на чл.194, ал.1, т.4 от НПК са 198 бр., като за 2019 г. е 221, при 230 за 2018 г.

 Общата тенденция за намаляване на броя на новообразуваните дела са наблюдава и за делата, разследвани от следовател.

Значителен и през настоящия отчетен период е делът на транспортните престъпления в структурата на престъпността в съдебния окръг на ОП – Варна , които са 10,8 % от новообразуваните дела. Техният дял през 2019 год е бил 12 % от новообразуваните дела за 2019 год./.

През отчетната година не можем да отминем и да остане незабелязана работата на РП-Варна по новообразуваните дела по чл.355 от НК, които за района са значителен брой- 375.

Данните за разследванията съобразно систематиката на НК:

|  |  |  |  |
| --- | --- | --- | --- |
| **Глава от НК** | **2018 г.** | **2019 г.** | **2020 г.** |
|  | **Новообразувани ДП** | **Внесени в съда прокурорски актове** | **Общ брой лица по внесените прокурорски актове** | **Пострадали физически и юридически лица по новообразувани ДП** | **Новообразувани ДП** | **Внесени в съда прокурорски актове** | **Общ брой лица по внесените прокурорски актове** | **Пострадали физически и юридически лица по новообразувани ДП** | **Новообразувани ДП** | **Внесени в съда прокурорски актове** | **Общ брой лица по внесените прокурорски актове** | **Пострадали физически и юридически лица по новообразувани ДП** |
| Глава II "Престъпления против личността" | 688 | 64 | 64 | 614 ФЛ/0 ЮЛ | 757 | 88 | 97 | 614 ФЛ/0 ЮЛ | 721 | 110 | 110 | 533ФЛ/0 ЮЛ |
| Глава ІІІ „Престъпления против правата на гражданите”  | 24 | 18 | 21 | 9 ФЛ/0 ЮЛ | 59 | 6 | 8 | 9 ФЛ/0 ЮЛ | 53 | 12 | 12 | 8ФЛ/1 ЮЛ |
| Глава ІV „Престъпления против брака и семейството”  | 151 | 49 | 50 | 70 ФЛ/ 0 ЮЛ | 102 | 48 | 48 | 61 ФЛ/ 0 ЮЛ | 126 | 39 | 39 | 50ФЛ/0 ЮЛ |
| Глава V „Престъпления против собствеността” | 4126 | 355 | 425 | 3376 ФЛ/ 47 ЮЛ | 4374 | 395 | 485 | 3437 ФЛ/ 66 ЮЛ | 3846 | 371 | 371 | 2498ФЛ/16ЮЛ |
| Глава VІ „Престъпления против стопанството”  | 381 | 80 | 95 | 141 ФЛ/ 38 ЮЛ | 423 | 52 | 56 | 113 ФЛ/ 15 ЮЛ | 466 | 66 | 67 | 106ФЛ/8ЮЛ |
| Глава VІІ „Престъпления против финансовата, данъчната и осигурителната система” | 57 | 12 | 15 | 0 ФЛ/ 0ЮЛ | 69 | 8 | 10 | 0 ФЛ/ 0ЮЛ | 50 | 13 | 13 | 0 ФЛ/ 0ЮЛ |
| Глава VІІІ „Престъпления против дейността на държавни органи и обществени организации” |  91 | 18 | 18 | 29 ФЛ/ 0 ЮЛ |   | 19 | 25 | 25 ФЛ/ 0 ЮЛ | 83 | 22 | 22 | 17ФЛ/0ЮЛ |
|  |  |  |  |  | 95 |  |  |  |  |  |  |  |
| Глава ІХ „Документни престъпления” | 243 | 79 | 80 | 19 ФЛ/ 0 ЮЛ | 250 | 66 | 67 | 1 ФЛ/ 1 ЮЛ | 240 | 106 | 106 | 4ФЛ/2ЮЛ |
| Глава ІХа „Компютърни престъпления” | 10 | 0 | 0 | 2 ФЛ/ 1 ЮЛ | 2 | 0 | 0 | 1 ФЛ/ 0 ЮЛ | 9 | 0 | 0 | 1ФЛ/0ЮЛ |
| Глава Х „Престъпления против реда и общественото спокойствие” | 153 | 31 | 34 | 29 ФЛ/ 0 ЮЛ | 144 | 24 | 25 | 18 ФЛ/ 1 ЮЛ | 124 | 31 | 31 | 20ФЛ/0ЮЛ |
| Глава ХІ „Общоопасни престъпления” | 1933 | 808 | 819 | 394 ФЛ/ 2 ЮЛ | 1760 | 767 | 791 | 348 ФЛ/ 5 ЮЛ | 1945 | 884 | 888 | 126ФЛ/2ЮЛ |
| Глава XII | 2 | 0 | 0 | 0 ФЛ/ 0ЮЛ | 1 | 0 | 0 | 0 ФЛ/ 0ЮЛ | 0 | 0 | 0 | 0ФЛ/0ЮЛ |
| “Престъпления против отбранителната способност на републиката…“ |  |  |  |  |  |  |  |  |  |  |  |  |
| **Общо** | **7859** | **1514** | **1628** | **4683 ФЛ/ 88 ЮЛ** | **8036** | **1473** | **1612** | **4627 ФЛ/ 89 ЮЛ** | **7665** | **1654** | **1659** | **3463ФЛ/29ЮЛ** |

Налице е:

* спад в престъпленията против личността спрямо 2019 год., но увеличаване на тези престъпления спрямо 2018 год. ;
* спад в престъпленията против правата на гражданите спрямо предходната година и увеличение спрямо 2018 год.;
* увеличение спрямо 2019 год. и намаление спрямо 2018 год. на престъпленията против брака и семейството ;
* намаляване на ДП за престъпления против собствеността с спрямо 2019 год. и спрямо 2018 год.;
* траен ръст в престъпленията против стопанството, изразяващ се в увеличение спрямо 2019 и спрямо 2018 год.;
* намаляване на финансовите престъпления спрямо 2019 год. и спрямо 2018 год.;
* намаляване на престъпленията против дейността на държавни органи и обществени организации спрямо 2019 и спрямо 2018 год.;
* лек спад при документните престъпления спрямо предходните две години ;
* увеличаване на компютърните престъпления спрямо 2019 год. /2ДП/ и намаление спрямо 2018 год./ 9 ДП/;
* намаляване на делата, образуване за престъпленията против реда и общественото спокойствие спрямо 2019 год;
* увеличаване на относителния дял на общоопасните престъпления спрямо 2019 год. и 2018 год..

**Организация и дейност при използването на СРС.**

През 2020 г. за района на ОП – Варна се регистрира увеличение на направените искания за СРС-73 искания общо за РП и ОП-Варна. През 2019 год. са направени за съдебния район общо **20** искания за използване на СРС, а през 2018 год.- общо 11 искания. Поради спецификата на делата и факта, че в ОП-Варна се наблюдават и разследват тежки престъпления по-голямата част от исканията са по 8 ДП на ОП-Варна, а РП-Варна са направили само 2 искания по 1 ДП. Исканията за прилагане на различни оперативни способи са засегнали 35 лица, като в около 27% от случаите съдът е отказал прилагането на СРС.

През 2020 год. са изготвени общо 838 искания за справки с данни по реда на чл.159а, ал.1 от НПК вр. чл.250в, ал.4 вр. чл.250а, ал.1 от ЗЕС при **1184 за 2019 год.,**  1265 за 2018 г.. Най – активна продължава да бъде РП – Варна – 796 искания, а ОП-Варна е направила 42 искания, от които 40 са уважени, а само 2 неуважени.

**Мерки за неотклонение.**

През отчетния период от прокурорите в района на ОП – Варна са били изготвени и внесени в съда 185 искания по чл.64 от НПК. Уважени са били 164 искания по чл.64 от НПК, а неуважени – 21. Съпоставката на данните спрямо предходните години се илюстрира със следната диаграма:

 Лицата с наложена мярка „задържане под стража“ са били 169 при 142 за 2019 г., при 96 за 2018 г.,

През отчетния период съдът е определил втората по тежест мярка за неотклонение в 7 случая.

В 11 от случаите на неуважени искания по чл.64 от НПК съдът е наложил друг вид мярка за неотклонение, като в 10 от случаите те касаят искания на районните прокуратури, а в 1 случай- искане на прокурор от ОП-Варна.

Протестирани са 5 определения на съда, като всичките са уважени.

 В края на отчетния период по неприключени досъдебни производства с мярка за неотклонение „задържане под стража“ са останали 43 обвиняеми лица.

**Работи се приоритетно приоритетна работа по делата със задържани лица и професионално отношение на прокурорите към това най-драстично ограничаване правата на извършителите на престъпления .**

На основание чл.234, ал.8 от НПК от прокурор са били отменени мерки за процесуална принуда на 94 лица /105 лица за 2019 год. и 100 за 2018 год./, което говори за повишаване на професионализма и недопускане на незаконосъобразно ограничаване на правата на обвиняемите.

Няма случаи на бездействие от страна прокурорите, при които мерки за процесуална принуда да са били отменени на основание чл.234, ал.9 от НПК от съда. Идентично е било положението по този показател през 2019 и 2018 год..

2.2.СРОЧНОСТ НА РАЗСЛЕДВАНЕТО.

|  |  |  |  |
| --- | --- | --- | --- |
| **Приключени и неприключени ДП** | 2018 г. | 2019 г. | **2020 г.** |
| Общо приключени разследвания: | 7915 | 8425 | **8277** |
| * приключени разследвания в законов срок
 | 7787 | 8249 | **8160** |
| * приключени разследвания извън законов срок
 | 128 | 176 | **117** |
| Общо неприключени разследвания: | 4772 | 4988 | **4868** |
| * неприключени разследвания в законов срок
 | 4690 | 4924 | **4788** |
| * неприключени разследвания извън законов срок
 | 82 | 64 | **80** |

През отчетния период са приключени 48,8 % от общо наблюдаваните дела, вкл. прекратените по давност и 60% от общо наблюдаваните без прекратените по давност и с 612 дела повече от новообразуваните.

През 2020 г. в законов срок приключените досъдебни производства, представляват 98,6 % от общо приключените ДП. За сравнение с предходните два отчетни периода е налице увеличение спрямо предходните две години. Приключените извън законов срок досъдебни производства за 2020 г. бележи намаление по този показател . Положителна е констатацията за липсата на данни за извършени действия по разследването извън сроковете по чл. 234, ал.1-3 от НПК.

Обобщените данни относно продължителността на разследването в досъдебната фаза са следните:

Отчита се тенденция за приключване на най-много дела от образуването на ДП до решаването му от прокурор с прекратяване или внасяне в съда на делата в срок до 8 месеца. През отчетния период се е увеличил броя на приключените дела с продължителност над 1 и 2 години спрямо предходните 2 години.

Неприключилите ДП през 2020 г. са 28,7 % от общо наблюдаваните, вкл. прекратените по давност и 35% от общо наблюдаваните, без прекратените по давност. През последните години се наблюдава относителна стабилност на показателя, като за отчетната година е налице макар и минимално намаление с 2, 4% спрямо 2019 год. и 2% спрямо 2018 год..

 **Прекратените дела по давност са се увеличили през отчетната година** с 46,4% спрямо 2019 и 36.9% спрямо 2018 год.и се дължи на пик при наблюдаваните дела през 2009 год.. Съобразно законодателните решения относно санкционните норми на НК, на голяма част от тези дела десетгодишната давност е констатирана през настоящия отчетен период.

Трябва да се отбележи обаче, че продължителността на досъдебната фаза е следствие не само и не основно на недостатъчна активност на прокуратурата. В тази връзка върху срочността на разследването влияят и редица обективни фактори като:

* забавяне изготвянето на назначените експертизи и липса или свръхнатовареност на вещите лица; необезпеченост с достатъчно и квалифицирани вещи лица
* забавяне изпращането на разследващите органи на поисканите от тях, по надлежния ред данни и материали от различни институции;
* трудности при откриване и призоваване на свидетели в страната или в чужбина;
* трудности при разпити по делегация в други райони;
* липса на достатъчно добро планиране на разследването от разследващите органи;
* пасивност на разследващите органи и несвоевременно извършване на следствени действия или неритмично извършване на такива в рамките на двумесечния срок или в сроковете на неговото продължение;
* все още съществуваща недостатъчно добра комуникация между разследващите органи и наблюдаващите прокурори;
* текучество на разследващите полицаи.

С оглед на епидемичната обстановка, по обективни причини се създадоха допълнително трудности при призоваване и явяване на лица в различни процесуални качества, провеждане с тях на процесуално-следствени действия, поради наложени карантинни мерки, както и наложените такива мерки спрямо разследващи органи и прокурори през годината. Това, заедно с приоритетната работа по дела по чл.355 от НК от РП-Варна доведе до увеличаването на делата с продължителност на досъдебната фаза над 2 години, за което следва да се вземат мерки за компенсиране през настоящата година.

2.3.РЕШЕНИ ДОСЪДЕБНИ ПРОИЗВОДСТВА ОТ ПРОКУРОР. ВИДОВЕ РЕШЕНИЯ.

През 2020 год. решени от прокурорите на ОП-Варна спрямо наблюдаваните дела, без да се включват тези по давност, представляват 86.5%. Видна е положителната тенденцията по приключването и решаването на делата през настоящата година спрямо общо наблюдаваните като увеличението за настоящия отчетен период е с 9.1%, а спрямо 2018 год. с е с 6,6%.

Спрямо приключените дела процентът от решени производства за 2020 г. е 142,9 % съпоставимо спрямо 2019 год., когато е бил 127,9 %, за 2018 г. – 133,9%, /заради прекратените по давност дела за всяка от посочените отчетни години/.

Относителния дял на **внесените в съда към общо решените досъдебни производства през 2020 г. е 14 %** .Наблюдава се незначително увеличение спрямо 2019 г. с 0,3 % и намаление с 0,2 % спрямо 2018 г.

Относителния дял на **спрените към общо решените досъдебни производства през 2020 г. е 35 %. Налице е** намаление с 7,7 % спрямо 2019 г. и с 5,2 %спрямо 2018 г.

Относителният дял на **прекратените към общо решените досъдебни производства през 2020 г. е 49,4 %**. Наблюдава се увеличение спрямо 2019 г. с 7,7 % и намаление с 5,5 % спрямо 2018 г.

От общо решените от прокурор 11 825 досъдебни производства (БПП и ДПОР), в срок до 1 месец са решени 11545, над 1 месец без удължаване на срока от административния ръководител – 25, до 2 месеца с удължаване на срока от административния ръководител – 247 досъдебни производства и над 2 месеца – 8 ДП. От тях в съда са внесени 1659 прокурорски акта срещу 1 788 лица; прекратени са 5 838(в т.ч. и прекратени по давност) и спрени – 4137 производства.

В края на отчетния период, останалите за решаване при прокурорите са общо 293 производства. Налице е намаление с 21,2 % и намаление в сравнение с 2018 г. с 6,4 % по този показател.

ВНЕСЕНИ В СЪДА ДЕЛА.

През 2020 г. са били внесени в съда общо 1654 дела, които представляват 12.1 % **от наблюдаваните производства (без прекратените по давност)**.

Ръстът на внесените в съд дела, е общо взето константен през последните години, макар и на невисоко ниво – средно около 11,3 % от делата се внасят в съда като през настоящата отчетна година се бележи повишаване на този показател. Това не бива да бъде оценявано като повод за спокойствие, предвид общото ниско ниво на показателя.

Внесените в съда дела през 2020 год. представляват 20% **от приключените ДП**.Налице е леко завишение в положителна посока по този показател спрямо предходните години .

Внесените в съда актове през 2020 г., отнесени към **общо решените** от прокурор досъдебни производства, представляват 13,4 %, като през 2019 г. делът е 12 %, а през 2018 г. – 12,3 %

Относителният дял на обвинителните актове спрямо общо внесените в съда актове е 65,2%, т.е. налице е ръст спрямо 2018 и 2019 год.

Относителния дял на внесените дела със споразуменията за 2020 г. е 21,9 %. Тук отчитаме незначително намаление спрямо 2019 г. и спрямо 2018 г.

Относителния дял на предложенията за освобождаване от наказателна отговорност по чл.78а от НК спрямо общо внесените в съда актове е 13,2 %, т.е. отново е налице незначително намаление спрямо 2019 г. и 2018 г.

**Следва да се отбележи, че в отчета за 2019 год. е констатирано, че за пръв път ОП-Варна бележи ръст при внесените в съда дела с 14,4%. Тази тенденция се наблюдава и през настоящия отчетен период. ОП-Варна за втора година отчита ръст на внесените в съда дела с 9,8 % спрямо 2019 год. и с 28,3% спрямо 2018 г.** По –голям брой внесени дела в съда отчита и РП-Варна, където се наблюдава се увеличение с 46,2 % в сравнение с 2019 г. и с 42 % спрямо 2018 г., като това увеличение освен като показател за по-добрата работа се дължи и на статистическото пренасяне на данни от обединените към нея ДРП и ПРП, които вече са ТО към РП-Варна.

СПРЕНИ ДП.

Спрени през 2020 год. са били в абсолютни числа 4137 дела, които представляват 49,98 % от ДП, приключени по общия ред или се запазва в процентно съотношение очертаната тенденция през последните години за спиране на половината от делата.

Спрените ДП спрямо наблюдаваните ДП /без прекратени по давност/ този процент е 30,2 %.

Съотношението спрени дела към общия брой решени дела техният дял е 35 %.

Най-много са делата, спрени поради неразкриване на извършителя на основание чл.244, ал.1, т.2 от НПК. През отчетния период спрените на това основание ДП са представлявали 82,9 % от общия брой на спрените дела.

Налице е устойчиво високото ниво на производствата, по които извършителят не е разкрит.

ПРЕКРАТЕНИ ДП.

Прекратените дела, съотнесени към общо наблюдаваните дела, вкл. прекр. по давност, делът на прекратените дела е 31% , а без прекр. по давност, делът е 18%.

56,2 %от прекратените в съдебния окръг дела са заради изтекла погасителна давност. Налице е повишаване на относителния дял на прекратените дела по давност спрямо предходните години, но както беше отбелязано това се дължи на повечето наблюдавани и образувани дела през 2008 и 2009 год..

**За ОП-Варна** се отчита намаляване на броя дела, които са прекратени по давност с 60.9% спрямо 2019 год. и със 77.8% спрямо прекратените по давност дела през 2018 год., като не е прекратено нито едно дело, по което лице е било привлечено като обвиняем.

За районната прокуратура, вкл. ТО-Девня и ТО-Провадия се отчита ръст на общо прекратените дела, вкл. и тези прекратени поради изтекла давност. Били са прекратени 3 200 дела срещу неизвестен извършител, което представлява ръст на прекратените по давност срещу неизвестен извършител. Този ръст е обясним на първо място с различната база и добавяне към данните на РП-Варна на данни от преструктурираните РП-Девня и РП-Провадия, както и с повечето образувани дела, на които е изтекла десет годишната давност.

Незначителен е делът на прекратените срещу известен извършител от общо прекратените по давност производства –1%.

Изнесените данни са ясен показател за ненаказаната престъпност и неразкриването на автора на деянието. Огромното множество такива дела са срещу неизвестен извършител, тоест авторът не е установен и за съдебната власт остава единствено задължението да спази закона относно прилагането на погасителната давност.

**Обобщение на проблемите и предложения. Констатирани през отчетната година проблеми в работата на органите на досъдебното производство, причини, довели до тях, предприети мерки за тяхното отстраняване, предложения за подобряване на дейността, приоритети за работата на органите на ДП през 2021 г.**

През отчетния период отново бяха полагани усилия за намаляване на броя на делата, чийто срок на разследване е значителен – над една година, над две години и най-вече- над три години. В тази връзка много често активните действия на разследващите органи, в това число на прокурорите, се оказват недостатъчни с оглед посочените по – горе в изложението проблеми – недоброто материално и професионално обезпечаване на вещи лица, включително такива, работещи на местно ниво в структурата на БНТЛ при ОДМВР; продължаващият във времето проблем с вещите лица по дела с предмет т.н. „лекарска грешка“, по делата за престъпления, изискващи изготвяне на автотехнически експертизи, по делата за престъпления против данъчната система и т.н.

За пореден път следва да се посочи като съществен проблем за събирането на данни в хода на проверки по ЗСВ различната продължителност на законоустановените срокове за действие на различните институции и контролни органи, чиято компетентност служи за събиране на данни в етапа на проверката или на доказателства в наказателното производство.

За поредна година считаме, че за повишаване ефективността на Прокуратурата в противодействието на престъпността и съсредоточаването й върху по-важни дела, следва да се провежда трайна политика за декриминализация на престъпления, които според нас не отговарят на съвременните условия и предвиждане на административно-наказателна отговорност /например за деяния по чл. 192а, чл. 323, чл. 323а, чл. 329, чл. 343, ал.1 б."а", чл. 345, чл. 207 и др. от НК/.

Нужно е законът да стесни рамката на съдържанието на обвинителния акт и да очертае изрично какво трябва да обхваща диспозитива на обвинителния акт по почина на редица европейски държави. Това се налага, с оглед елиминирането на каквито и да било спекулации от страна на обвиняемите, че не разбират в какво са обвинени, което в много случаи води до връщане на делата от съда, особено в РП-Варна.

Капацитетът на следователите продължава да остава недостатъчно ангажиран, като се отчете, че на тях се възлагат усложнени, трудни за приключване дела с фактическа и правна сложност. Възлагането на тежки разследвания не предполага бързото им приключване. Необходимо е да се намери баланс между количествена натовареност и естеството на досъдебните производства, които се възлагат на следователите.

 Отчита се необходимост от ангажиране на целия спектър от контролни органи в противопоставяне на правонарушенията и разкриване на престъпленията, доколкото за поредна година част от тях не са особено активни при сигнализирането ни за извършени престъпления;

И последния, но не по важност въпрос, който зависи единствено от нас и следва да бъде приоритет в работата ни през 2021 год. - необходимост от подобряване на инициативността и работата след самосезиране от страна на прокурорите от ОП и РП-Варна. Това би довело до значителни ползи, както за обществото, което би получило адекватна защита на своите права и интереси чрез ангажирането на всички компетентни органи в противовес на свръхочакванията към прокуратурата, така и до повишаване на доверието в обществото на самите териториални прокуратури.

**ІІ. СЪДЕБНА ФАЗА.**

**НАКАЗАТЕЛНО-СЪДЕБЕН НАДЗОР**

* 1. **Видове решения на съда по внесените прокурорски актове. Относителен дял на осъдителните и санкционни решения.**

**Общ брой внесени в съда през 2020 г. прокурорски актове:**

|  |  |  |  |
| --- | --- | --- | --- |
| **Прокуратура** | **2020 г.** | **2019 г.** | **2018 г.** |
| **ОП - Варна** | **150** | **138** | **118** |
| **РП – Варна** | **1509** | **1342** | **1396** |
| **Общо за региона на ОП Варна** | **1659** | **1480** | **1514** |

Общ брой внесени в съда прокурорски актове:

**Видно от горните данни, за региона на ОП – Варна през 2020 г. е налице увеличение на внесените в съда прокурорски актове спрямо 2019 г. – с 12.1 % и увеличение спрямо 2018 г. – с 9.6 %.**

**През отчетния период е налице** **увеличение на внесените от прокурорите от ОП – Варна актове, като то е с 8.7 % спрямо 2019 г. и с 27.1 % спрямо 2018 г.**

**Налице е увеличение и на внесените от ВРП прокурорски актове, като то е с 12.4 % спрямо 2019 г. и с 8.1 % спрямо 2018 г.**

Разграничени по видове, изготвените прокурорски актове в съдебния район се разпределят така:

**1.1.1.Изготвени обвинителни актове:**

|  |  |  |  |
| --- | --- | --- | --- |
| **Прокуратура** | **2020 г.** | **2019 г.** | **2018 г.** |
| **ОП - Варна** | **103** | **89** | **87** |
| **РП – Варна** | **975** | **827** | **819** |
| **Общо за региона на ОП Варна** | **1078** | **916** | **906** |

**Общо за района на ОП – Варна е налице значително увеличение на внесените обвинителни актове, като то е със 17.7 % спрямо 2019 г. и с 19 % спрямо 2018 г.**

**ОП – Варна бележи през 2020 г. значително увеличение на внесените в съда обвинителни актове, като то е с 15.7 % спрямо 2019 г. и с 18.4 % спрямо 2018 г.**

**Увеличение през отчетния период бележат и внесените в съда обвинителни актове за прокурорите от РП – Варна, като то е със 17.9 % спрямо 2019 г. и с 19 % спрямо 2018 г.**

**Внесени обвинителни актове:**

* + 1. **Изготвени споразумения по чл. 381 от НПК**

|  |  |  |  |
| --- | --- | --- | --- |
| **Прокуратура** | **2020 г.** | **2019 г.** | **2018 г.** |
| **ОП - Варна** | **47** | **48** | **31** |
| **РП – Варна** | **316** | **314** | **329** |
| **Общо за региона на ОП Варна** | **363** | **362** | **360** |

През 2020 г. г. от общо 377 броя решения на съдилищата в региона на ОП – Варна по внесени споразумения, 366 броя са за одобряване /или **97.08 %/.** Този брой е бил 97.7 % през 2019 г. и 97.5% през 2018 г.

**Видно от посочените данни, през 2020 г. процентът на одобрените от съда споразумения в региона на ОП Варна запазва изключително високи стойности. Горното е показател за високо качество на работата на прокурорите от региона на ОП Варна по този показател. Видно е, че в съда се внасят споразумения, отговарящи на закона и морала, както и че обвинителната теза по съответните досъдебни производства е обезпечена с необходимите доказателства.**

**Внесени споразумения в съда:**

**1.1.3.** **Изготвени предложения за освобождаване от наказателна отговорност с налагане на административно наказание по реда на чл. 78 а от НК**

През 2020 г. прокурорите от региона на ОП – Варна са изготвили 218 броя предложения по реда на чл.78 а от НК. Този брой е бил 202 през 2019 г. и 248 – през 2018 г.

Броят на внесените предложения по този ред от прокурорите от РП – Варна през отчетния период е 218. През 2019 г. те са били 201, а през 2018 г. – 248.

**Налице е увеличение със 7.9 % на този вид прокурорски актове спрямо 2019 г. и намаление с 12.1 % спрямо 2018 г.**

**За РП – Варна е налице увеличение с 8.5 % на внесените предложения по чл. 78 а от НК спрямо 2019 г. и намаление с 12.1 % спрямо 2018 г.**

През отчетния период 2020 г. относителният дял на решенията на съда, с които той е уважил предложенията по реда на чл.78 а от НК спрямо общия брой решения на съдилищата по този ред е **88.83 %.** През 2019 г. този дял е бил **87.32 %,** а за 2018 г. този дял е бил **87.5 %.**

**Налице е тенденция в периода 2018 г. – 2020 г. за запазване на високи стойности на показателя относителен дял на решенията на съда, с които той е уважил предложенията по реда на чл.78 а от НК спрямо общия брой решения на съдилищата по тези прокурорски актове.**

**1.2.Съкратено съдебно следствие**

През отчетния период 2020 г. относителният дял на постановените осъдителни присъди по този ред /89/ спрямо общият брой осъдителни присъди по внесени обвинителни актове /326/ е 27.3 %.

За предходния отчетен период този показател е бил 30.19 %, а за 2018 г. - 45.8 %.

Видно е, че показателят бележи намаление спрямо предходните два отчетни периода.

**1.3.Прекратени от съда дела**

През отчетния период 2020 г. има 7 решения на съдилищата, с които наказателното производство се прекратява. През 2019 г. са налице 9 такива решения, а през 2018 г. – 8 броя.

**1.4.Протести – въззивни и касационни**

През 2020 г. прокурорите от региона на ОП – Варна са изготвили общо 38 броя въззивни протести срещу осъдителни, оправдателни и частично оправдателни присъди /тук не се включват протестите срещу върнати дела, които са посочени отделно/. Въззивните протести срещу изцяло и частично оправдателни присъди и решения са 25, от които общо разгледани са 20, уважени от съда са 7. ОП – Варна е подал 1 касационен протест /срещу изцяло и частично оправдателни присъди и решения/, който не е разгледан през отчетния период.

1. **ПОСТАНОВЕНИ ОПРАВДАТЕЛНИ ПРИСЪДИ И ВЪРНАТИ ОТ СЪДА ДЕЛА**

**Върнати от съда дела:**

През 2020 г. от съдилищата в региона на ОП Варна по внесени прокурорски актове са били върнати общо **52**  дела: ОП Варна – 5 броя, РП Варна - 47 броя.

През 2019 г. от съдилищата в региона на ОП Варна по внесени прокурорски актове са били върнати общо **47**  дела: ОП Варна – 4 броя, РП Варна - 43 броя.

 През 2018 г. от съдилищата в региона на ОП Варна по внесени прокурорски актове са били върнати общо **75** дела: ОП Варна – 5 броя, РП Варна - 70 броя.

**Видно от посочените данни, за ОП Варна е налице тенденция за поддържане на броя на върнатите от съда дела в ниски стойности през последните три години.**

**Върнати дела по внесени в съда прокурорски актове:**

* 1. **Върнати от съда обвинителни актове**

Върнати дела, внесени с обвинителни актове:

|  |  |  |  |
| --- | --- | --- | --- |
| **Прокуратура** | **2020 г.** | **2019 г.** | **2018 г.** |
| **ОП - Варна** | **5** | **4** | **5** |
| **РП – Варна** | **31** | **33** | **53** |
| **Общо за региона на ОП Варна** | **36** | **37** | **58** |

**Видно от горните данни:**

**През отчетния период за региона на ОП – Варна общият брой върнати дела по внесени в съда обвинителни актове запазва ниски стойности, както и през 2019 г. /с 1 брой по-малко върнати дела/. Спрямо 2018 г. е налице значително подобрение на този показател –намаление с 37.9 %.**

**За ОП – Варна е налице трайна тенденция за запазване в ниски стойности на върнатите от съда дела по внесени обвинителни актове през последните три отчетни периода.**

**За РП – Варна броя на върнатите от съда дела по внесени обвинителни актове запазва ниски стойности, както и през 2019 г. /през отчетния период са налице с два броя по-малко върнати дела/.**

**Спрямо 2018 г. показателят бележи голямо подобрение - броя на върнатите от РС – Варна, РС – Девня и РС – Провадия дела е намалял с 41.5 %.**

**Върнати от съда дела по внесени обвинителни актове:**

**2.2.Неодобрени споразумения**

|  |  |  |  |
| --- | --- | --- | --- |
| **Прокуратура** | **2020 г.** | **2019 г.** | **2018 г.** |
| **ОП - Варна** | **2** | **2** | **0** |
| **РП – Варна** | **9** | **7** | **9** |
| **Общо за региона на ОП Варна** | **11** | **9** | **9** |

През отчетния период 2020 г. се отчита едно споразумение /на РП – Варна/, върнато поради допуснато нарушение на закона и процесуалните правила.

**Видно от горните данни:**

**През 2020 г. за региона на ОП – Варна общият брой неодобрени от съдилищата споразумения почти не бележи промяна спрямо двата предходни отчетни периода /с два броя повече/. За ОП – Варна е налице трайна тенденция за запазване в ниски стойности на неодобрените споразумения. За РП – Варна броят на неодобрените споразумения запазва ниски стойности.**

**Неодобрени от съда споразумения:**

**2.3. Върнати от съда дела с внесени постановления за освобождаване от наказателна отговорност с налагане на административно наказание**

|  |  |  |  |
| --- | --- | --- | --- |
| **Прокуратура** | **2020 г.** | **2019 г.** | **2018 г.** |
| **ОП - Варна** | **0** | **0** | **0** |
| **РП – Варна** | **15** | **10** | **16** |
| **Общо за региона на ОП Варна** | **15** | **10** | **16** |

**2.4.Върнати с влязъл в сила съдебен акт дела**

Анализът на причините за връщане на делата от съда на прокуратурата е съобразен с Указанията за подобряване на организацията на работата в ПРБ по НСН, утвърдени със Заповед № РД-02-29/15.12.2017 г. на Главния прокурор на РБългария.

|  |  |  |  |
| --- | --- | --- | --- |
| **Прокуратура** | **2020 г.** | **2019 г.** | **2018 г.** |
| **ОП - Варна** | **8** | **6** | **5** |
| **РП – Варна** | **58** | **52** | **79** |
| **Общо за региона на ОП Варна** | **66** | **58** | **84** |

В този брой влизат всички върнати дела, подробно посочени в Годишния анализ на върнатите дела за 2020 г. В този анализ се отчитат върнати дела и по споразумения, които в статистическия анализ не се посочват; също така при всяко поредно връщане на едно и също дело, то се отчита отделно. Поради това броят им е по-голям от отчетения в статистическите таблици.

През 2020 г. за региона на ОП – Варна е налице увеличение на върнатите с влязъл в сила съдебен акт дела спрямо 2019 г. с 13.7 % и намаление спрямо 2018 г. с 21.43 %.

През 2020 г. най-голям е броят на постановените от съда актове за връщане на делата, попадащи във втората група причини: **Връщането на делото се дължи на констатирани от съда пропуски при изготвянето на ОА, които са в голяма степен очевидни и са могли да бъдат избегнати при прецизна работа на прокурора.** Те съставляват **40.90** **%** от общия брой върнати дела.

През 2019 г. най-голям е бил относителният брой на върнатите с окончателен съдебен акт дела, отнесени към първата група причини - **Връщането на делото се дължи на допуснато на досъдебното производство отстранимо съществено нарушение на процесуални правила в хода на разследването, довело до ограничаване на процесуалните права на обвиняем и/или негов защитник или на пострадал или негови наследници, като развитието на делото в голяма степен е било предвидимо и е могло да бъде избегнато при прецизна работа на разследващия орган и на наблюдаващия прокурор.** - **43,10 %** от всички върнати с окончателен съдебен акт 58 дела.

През 2018 г.: също най-голям е бил относителният брой на върнатите с окончателен съдебен акт дела, отнесени към първата група причини - **48.8 %** от всички върнати с окончателен съдебен акт дела.

Видно от горните данни, през периода 2018-2020 г. най-голям е броят на върнатите с окончателен съдебен акт дела, попадащи в първа и втора група причини. Поради това следва да се подобри работата на прокурорите при ръководството и надзора на досъдебните производства, както и при изготвяне на обвинителните актове.

 **2.5.Постановени оправдателни присъди и решения по внесени в съда дела**

|  |  |  |  |
| --- | --- | --- | --- |
| **Прокуратура** | **2020 г.** | **2019 г.** | **2018 г.** |
| **ОП - Варна** | **3** | **8** | **2** |
| **РП – Варна** | **20** | **47** | **42** |
| **Общо за региона на ОП Варна** | **23** | **55** | **44** |

**Горните данни сочат значително подобрение на този показател общо за региона на ОП – Варна в сравнение с предходните два отчетни периода. Броят на постановените оправдателни съдебни актове е намалял спрямо 2019 г. с 58.2 % , а спрямо 2018 г. намалението е с 47.73 %.**

**За ОП – Варна е налице значително подобрение на този показател спрямо предходния отчетен период – намаление с 62.5 %. Спрямо 2018 г. показателят почти не бележи промяна /увеличение с 1 брой/.**

**Съгласно посочените данни за РП – Варна е налице значително подобрение /намаление/ на показателя спрямо предходните два отчетни периода. Спрямо 2019 г. намалението е с 57.45 %, а спрямо 2018 г. намалението е с 52.4 %.**

**Постановени оправдателни присъди и решения:**

**Оправдателни присъди по внесени обвинителни актове:**

|  |  |  |  |
| --- | --- | --- | --- |
| **Прокуратура** | **2020 г.** | **2019 г.** | **2018 г.** |
| **ОП - Варна** | **3** | **8** | **2** |
| **РП – Варна** | **14** | **32** | **28** |
| **Общо за региона на ОП Варна** | **17** | **40** | **30** |

**Видно от горните данни, през отчетния период общо за региона на ОП – Варна е налице е значително подобрение /намаление/ на оправдателните присъди по внесените обвинителни актове спрямо предходните два отчетни периода. Спрямо 2019 г. намалението е с 57.5 %, а спрямо 2018 г. намалението е с 43.4 %.**

**За ОП – Варна е налице значително подобрение на този показател спрямо 2019 г. – намаление с 62.5 %. Показателят почти не бележи промяна спрямо 2018 г. - увеличение с 1 брой.**

**Значително е подобрението на показателя за РП – Варна спрямо предходните два отчетни периода. Спрямо 2019 г. е налице намаление с 56.25 %, а спрямо 2018 г. – намалението е два пъти.**

И през настоящия отчетен период 2020 г. няма постановени оправдателни присъди по разгледани дела по реда на чл. 373 ал.3, вр. чл. 372 ал.4, вр. чл. 371 т.2 от НПК.

**Постановени оправдателни присъди по внесени обвинителни актове:**

**Оправдателни решения по внесени предложения за освобождаване от наказателна отговорност с налагане на административно наказание по реда на чл.78а НК**

|  |  |  |  |
| --- | --- | --- | --- |
| **Прокуратура** | **2020 г.** | **2019 г.** | **2018 г.** |
| **ОП - Варна** | **0** | **0** | **0** |
| **РП – Варна** | **6** | **15** | **14** |
| **Общо за региона на ОП Варна** | **6** | **15** | **14** |

**Видно от горните данни, налице е подобрение /намаление/ на този показател спрямо предходните два отчетни периода. Спрямо 2019 г. намалението е с 60.00 %, а спрямо 2018 г. – с 57.14 %.**

**Оправдателни решения по внесени предложения за освобождаване на наказателна отговорност с налагане на административно наказание по реда на чл. 78 а от НК:**

**2.6.Влезли в сила оправдателни присъди и решения (по лица):**

|  |  |  |  |
| --- | --- | --- | --- |
| **Прокуратура** | **2020 г.** | **2019 г.** | **2018 г.** |
| **ОП - Варна** | **3** | **5** | **5** |
| **РП – Варна** | **25** | **51** | **53** |
| **Общо за региона на ОП Варна** | **28** | **56** | **58** |

**Видно от горните данни, налице е значително намаление на този показател спрямо предходните два отчетни периода. Спрямо 2019 г. влезлите в сила оправдателни присъди и решения са два пъти по-малко /намаление с 50 % . Спрямо 2018 г. намалението е с 51.72 %.**

Горепосочените стойности на влезлите в сила оправдателни присъди и решения са определени съгласно критериите, изброени в Указания за подобряване работата на ПРБ по наказателно-съдебния надзор, утвърдени със Заповед на Главния прокурор № РД-02-29/15.12.2017 г. Съгласно Указанията броят на оправдателните присъди е равен на броя на оправданите лица. Поради тази причина той е по-голям от общия брой на делата, по които има влезли в сила оправдателни присъди.

Конкретните дела и причините за постановяване на влезлите в сила оправдателни присъди и решения през отчетния период, са посочени в анализа на оправдателните присъди за района на ОП – Варна, съобразен с горепосоченото Указание **/Приложение 1/.**

**Находящата се по-долу графика илюстрира броя на влезлите в сила оправдателни присъди за периода 2018-2020 г. по лица.**

Видно от горните данни, през 2020 г. най-голям е относителният дял на влезлите в сила оправдателни присъди, отнесени към **група първа** - „оправдателната присъда се дължи в голяма степен на неправилно квалифициране на деянието с обвинителния акт“ /ОП – Варна – 3 броя и РП – Варна – 13 броя/.

Анализите на влезлите в сила оправдателни присъди за предходните два отчетни периода също сочат най-голям относителен дял на оправдателните присъди по този показател.

 Това води до извода, че магистратите следва да подобряват квалификацията си чрез участия в обучения, самоподготовка, запознаване с актуалната съдебна практика и др.

* 1. **Относителен дял на оправданите лица с влезли в сила оправдателни присъди/решения спрямо осъдените и санкционирани лица с влезли в сила осъдителни и санкционни решения**

**Общо за региона на ОП – Варна:**

През 2020 г. общо за региона на ОП – Варна относителният дял на оправданите лица с влезли в сила оправдателни присъди и решения /25 броя/ спрямо осъдените и санкционирани лица с влязъл в сила съдебен акт /1532/ е 1.63 %.

През 2019 г. този показател е бил 3.33 %, а през 2018 г. - 3.59 %.

**Тези данни сочат значително подобрение /намаление/ на показателя през 2020 г. спрямо предходните два отчетни периода. Видна е също тенденция на намаляване на показателя през периода 2018 – 2020 г.**

**Този показател е от изключително значение, т.к. се базира на окончателни съдебни актове.**

**За ОП – Варна:**

За Окръжна прокуратура Варна през отчетния период относителният дял на оправданите лица с влезли в сила оправдателни присъди и решения /3 броя/ спрямо осъдените и санкционирани лица с влязъл в сила съдебен акт /124/ е **2.42 %.**

През 2019 г. този показател е **2.89 %,** а през 2018 г. – **3.57 %.**

**За РП – Варна:**

За РП – Варна през отчетния период относителният дял на оправданите лица с влезли в сила оправдателни присъди и решения /22 броя/ спрямо осъдените и санкционирани лица с влязъл в сила съдебен акт /1408/ е **1.56 %.**

През 2019 г. този показател е **3.38 %,** а през 2018 г. – **3.56 %.**

**Видно от горното, през отчетния период 2020г. в района на Окръжна прокуратура – Варна се отчита значително подобрение /намаление/ на показателя спрямо предходните два отчетни периода, както и тенденция за намаляване на показателя през периода 2018 – 2020 г.**

* 1. Участия в съдебни заседания по НСН.

Въпреки отлагането на съдебни заседания от страна на съдилищата в региона на ОП – Варна поради епидемиологичната обстановка, показателите за участие на прокурорите от ОП – Варна в съдебни заседания по НСН, както и постигнатите осъдителни присъди, респ. наложени наказания на лицата, са съизмерими с тези от предходните два отчетни периода, а в някои случаи се отчита и подобрение на показатели.

Брой заседания по НСН:

|  |  |  |  |
| --- | --- | --- | --- |
| **Прокуратура** | **2020 г.** | **2019 г.** | **2018 г.** |
| **ОП - Варна** | **414** | **210** | **608** |
| **Общо за региона на ОП Варна** | **1656** | **2106** | **2450** |

Брой дела по НСН:

|  |  |  |  |
| --- | --- | --- | --- |
| **Прокуратура** | **2020 г.** | **2019 г.** | **2018 г.** |
| **ОП - Варна** | **358** | **172** | **419** |
| **Общо за региона на ОП Варна** | **1771** | **1567** | **1893** |

**За прокурорите от ОП – Варна данните са следните:**

**Броят на заседанията по НСН, в които са участвали прокурорите от ОП – Варна през 2020 г. бележи почти два пъти увеличение спрямо този през 2019 г. /увеличение с 97.14 %/.**

**Броят на делата, по които са взели участие прокурорите от ОП – Варна през 2020 г. също е нараснал спрямо 2019 г. повече от два пъти /със 108.13 %/.**

**3. Гражданско-съдебен надзор.**

**Предявени искове от прокурор. Уважени и неуважени искове.**

Дейността по този надзор е с утвърдена от години практика, в която през отчетния период не са настъпили промени.

През 2020 г., както и през предходните периоди искови молби с правно основание чл. 155, 252, от ТЗ и чл. 5 от ЗЛС, общо 102, са изготвили само прокурорите от ОП – Варна. РП – Варна не е изготвяла искови молби.

През 2019 г. са били изготвени общо 150 искови молби, от които 148 са били изготвени от прокурорите от ОП – Варна, а две - от РП – Варна.

През 2018 г. са били изготвени общо 209 искови молби, 208 от които – от ОП – Варна.

През 2020 г. ОС – Варна е разгледал 114 иска предявени от ОП – Варна, като е уважил и актът е влязъл в сила 94 от тях.

През 2019 г. ОС – Варна е разгледал 151 иска, предявени от ОП – Варна. Уважени са били 173 иска предявени от тази прокуратура – през отчетния и през предходни периоди.

През 2020 г. прокурорите от ОП – Варна са участвали в 263 съдебни заседания, в които са били разгледани 196 граждански и търговски дела. Гражданските дела през годината, по които ОП – Варна е била страна са били общо 257, от които 219 първоинстанционни и 38 въззивни. Решени са били общо 245 граждански дела, от които 209 първоинстанционни, а 36 въззивни. ОП – Варна се е явила в 196 от тях, тъй като по някои искове с правно основание чл. 155 и 252 от ТЗ предявени от ОП – Варна съдът се е произнасял в закрити заседания, а някои от делата по чл. 5 от ЗЛС са били прекратени поради смъртта на ответника.

През 2019 г. прокурорите от ОП – Варна са участвали в 348 съдебни заседания, по повод на 270 дела на гражданското и търговското отделения на ОС – Варна. Решените тогава граждански дела, в които са участвали прокурори от ОП – Варна са били общо 311, от които 287 първоинстанционни и 24 – въззивни. През годината ОС – Варна е правораздавал като първа инстанция по 285 дела и по 24 дела като въззивна такава, по които законът е изисквал и по които са участвали прокурорите от Окръжната прокуратура.

През 2018 г. прокурорите от ОП – Варна са участвали в 411 съдебни заседания, в които ОС – Варна е разгледал и постановил решения по 368 дела, от които 349 като първа и 19 – като въззивна инстанция.

През отчетния период прокурорите от РП – Варна са взели участие в 145 заседания при разглеждането на 107 от общо 163 граждански дела, по които Прокуратурата е била страна. През периода районните съдилища в гр. Варна, Девня и Провадия са постановили решения по 166 граждански дела, по които РП – Варна е била страна.

През 2019 г. прокурорите от РП – Варна са взели участие в 168 съдебни заседания при разглеждането на 125 дела. Общият брой на делата, по които тази прокуратура е била страна са били 201, а постановените от РС – Варна, Девня и Провадия решения са били 154.

През 2018 г. прокурорите от РП – Варна са участвали в 142 съдебни заседания на РС – Варна, Девня и Провадия в които са били разгледани 94 дела. Общият брой на делата, през тази година, по които законът е предвиждал РП да участва е бил 189, като от са постановени решения по 180 дела.

Прокурорите от съдебния район са взели участие във всички дела, за които законът задължително предвижда участието на прокурор. Прокурорите от Районните прокуратури участват като контролираща страна и по дела - в защита на обществен интерес, основно такива с правно основание чл. 19 от ЗГР, чл. 131 и чл. 132 от СК, охранителни производства. В тези случаи с предявените искови молби се запознават прокурорите – завеждащи надзора. В случаите на искове по чл. 19 от ЗГР преценка за това дали по делото да се яви прокурор или не се взема след проверка за криминални прояви, осъждания, образувани досъдебни производства, издадени ЕЗА срещу ищеца, тъй като този механизъм е един от начините лица да избегнат /или да се опитат поне да избегнат/наказателно преследване.

**Дейност на Прокуратурата по Закона за отнемане в полза на държавата на незаконно придобито имущество**

Действията на Прокуратурата в тази област са съобразени със ЗПКОНПИ, прокурорите от съдебния район са запознати с Инструкция № 1/08.04.2020 г. за взаимодействие между КПКОНПИ и Прокуратурата на РБ. До края на отчетния период същата не е намерила практическо приложения в съдебния район.

Водят се регистри, в които се отбелязват лицата, досъдебните производства, по които те са привлечени към наказателна отговорност, текстовете от НК, датата на изпращането на уведомлението. Копия на уведомленията се прилагат към наблюдателните материали по делото /и се съхраняват в отделна папка/.

През 2020 г. от ОП – Варна е изпратила 343 уведомления до ТД на КОНПИ.

През 2019 г. броят им е бил 242, а през 2018 г. - 336.

През отчетния период РП – Варна е сезирала КОНПИ с 30 уведомления. През предходни периоди изпратените от тази прокуратура уведомления са били съответно23 през 2019 и 24 през 2018 г.

**4. Осъдителни решения срещу Прокуратурата на РБ на основание Закона за отговорността на държавата и общините за вреди (ЗОДОВ). Изпълнение на индивидуални и общи мерки във връзка с решенията на Европейския съд по правата на човека по дела срещу България.**

Организацията и дейността на Прокуратурите в съдебния район по повод исковете срещу нея по чл. 2 от ЗОДОВ се извършва съобразно установената по Указание № 184/17.05.2002 г. на ВКП практика, въпреки неговата отмяна през 2017 г. доколкото нови насоки в тази област не са въведени, а установената практика и към момента се явява удачна.

Въведените регистри в прокуратурите в съдебния район, се водят прецизно и редовно.

През годината ОС – Варна е постановил 16 решения като първа инстанция, като с 13 по тях е уважил претенциите срещу Прокуратурата на Р България. ОП – Варна е обжалвала 8 от тези решения. До края на отчетния период са били разгледани 7 от въззивните жалби и две от тях са били уважени. ОП – Варна е изготвила 4 касационни жалби. ВСК е разгледал 2 от тях и е уважил едната.

През 2019 г. ОС – Варна е постановил 13 решения като първа инстанция. С 12 от тях е уважил претенциите срещу Прокуратурата на Р България. ОП – Варна е обжалвала 10 от тях.

РС – Варна постановил 21 решения по дела по чл. 2 от ЗОДОВ, като с 18 от тях исковете са били уважени. РП – Варна е изготвила 16 въззивни жалби по тях.

През 2019 г. делата по ЗОДОВ разгледани от РС в гр. Варна са били 26. Като основателни са били приети претенциите по 21 от тях. РП – Варна е обжалвала общо 21 решения, постановени от РС – Варна и РС - Девня.

През 2020 г. ОС – Варна е постановил 24 решения като въззивна инстанция. С 18 по тях претенцията срещу Прокуратурата са били уважени ОП – Варна е изготвила касационни жалби по 4 от тях.

През 2019 г. ОС – Варна е постановил решения по 18 дела като въззивна инстанция по искове срещу Прокуратурата. Потвърдил е решенията на първата инстанция по 17 от тях. По три от тях ОП – Варна е изготвила касационни жалби. През 2019 г. ВСК се е произнесъл по четири касационни жалби изготвени от прокурори от ОП – Варна. Намерил е за основателна една от тях.

През отчетния период са влезли в сила решенията общо 30 решения, с които исковете срещу Прокуратурата са били уважени. 16 от тях са били предявени пред РС.

Основанието за отговорността на Прокуратурата по тези дела е основно, водени срещу ищците наказателни производства, приключили с оправдателна присъда - в 20 от делата. Осем от претенциите са били на основание водено и прекратено досъдебно производство. В два от случаите Прокуратурата е била осъдена да възмезди ищците поради нарушаване на правото на разглеждане на делото в разумен срок.

Влезлите в сила през 2019 г. решения са били 43. Исковете по 26 от тях са предявени пред Окръжен съд – гр. Варна.

През 2018 г. са влезли в сила решенията по 36 дела по ЗОДОВ с ответник Прокуратурата на Р България. Исковете по 22 от тях са били предявени пред ОС – Варна, а останалите – пред РС- Варна

Общата сума на обезщетенията по влезлите в сила през 2020 г. решения възлиза на 318 528,05 лв.

Общата сума на решенията влезли в сила през 2019 г. е била в размер на 378 460,84 лв. Размерът на присъдените обезщетения през 2018 г. по ЗОДОВ е бил 419 995 г.

Прокуратурата е упражнявала пълноценно функциите си като ответник. Изготвяните отговори са обхващали всички възможни възражения по исковете, правилно са били организирани доказателствените искания, съдебните актове са били обжалвани с мотивирани жалби, а решенията, с които претенциите са били уважени, са обжалвани пред втора инстанция.

Без резултати остават усилията, които прокурорите полагат по тези дела, а именно, съдилищата да не приемат при решаването на споровете по ЗОДОВ презумпцията, че щом срещу едно лице е било водено ДП, то му се дължи обезщетение, както и прилагането на разумен и справедлив еквивалент на обезщетенията, които присъждат. Присъдените обезщетения са за основно търпени „притеснения“ и „страх“ и размерите им в пъти надвишават тези, присъждани за увреждания по чл. 130 от НК. Няма обективни критерии за това какъв е разумният срок за разследване на престъпления по чл. 282 от НК, 255 от НК, 116, 199 от НК особено когато се водят срещу три и повече лица. Не се обсъжда обстоятелството дали в хода на наказателното преследване са били налице данни за влошено физическо или психическо здраве на ищеца, а за наличието им безапелационно се приемат гласни доказателства.

През отчетния период Прокуратурите в съдебния район не са предвиждали и предприемали „индивидуални и общи мерки във връзка с решенията на Европейския съд по правата на човека по дела срещу България“.

5. ИЗПЪЛНЕНИЕ НА НАКАЗАНИЯТА И ДРУГИТЕ ПРИНУДИТЕЛНИ МЕРКИ.

Общият брой получени за изпълнение присъди и споразумения през 2020 година възлиза на 913. През 2019 година е бил 978, а през 2018 година е бил 982.

Запазена етенденцията на намаляване на броя на получените за изпълнение присъди и споразумения, констатирана в предходните годишни отчетни доклади. Причините, довели до това са комплексни - броят на получените за изпълнение присъди зависи от броя на внесените дела за разглеждане в съда, както и от броя на приключените през текущия период с влязъл в сила съдебен акт наказателни производства; вида на наложените наказания, доколкото прокуратурата не получава за изпълнение присъди или решения с наказание глоба и условно осъждане.

Общият брой получени за изпълнение присъди и споразумения за отчетния период по прокуратури е както следва:

Окръжна прокуратура - Варна - 75 преписки за 2020 година, 102 преписки за 2019 година, 88 преписки за 2018 година. Констатира се намаление в сравнение с 2019 година с 27 броя присъди/определения или 26.5 % и намаление в сравнение с 2018 година с 13 броя присъди/определения или 14.8 %.

Районна прокуратура Варна - 838 преписки за 2020 година, 681 преписки за 2019 година, 680 преписки за 2018 година. Налице е увеличение на получените за изпълнение присъди и споразумения спрямо 2019 година със 157 присъди/споразумения или 23.1 %, и увеличение спрямо 2018 година със 158 присъди/споразумения или 23.2 %.

Анализът на данните, касаещи получените за изпълнение присъди и споразумения по видове наказания сочи, че за отчетния период за района на Окръжна прокуратура - Варна най - голям е броят на присъдите и споразуменията с наложено наказание лишаване от свобода - 418. За отчетната 2019 година този брой е бил 458 броя, а за 2018 година - 444 броя. Налице е намаление спрямо 2019 година с 40 броя или с 8.7 %, и намаление спрямо 2018 година с 26 броя или 5.9 %, като е запазена тенденцията на намаляване на тези актове в сравнение с предходни отчетни периоди.

Намален в сравнение с предходни отчетни периоди е броят на получените за изпълнение съдебни актове с наложено наказание пробация, като е запазена констатираната тенденция на намаляването им в сравнение с предходните отчетни периоди и по този показател. За района на Окръжна прокуратура - Варна за отчетния период броят им е 198, за 2019 година е 220, за 2018 година е 213. Това е обяснимо и с промените в законодателството от последните години, през които за все по-малко престъпления се предвижда наказание пробация или наказание лишаване от свобода без специален минимум.

През 2020 година, както и през 2019 година и 2018 година не е получавана за изпълнение присъда с наложено наказание доживотен затвор.

С оглед обезпечаване на действията по привеждане в изпълнение на наказание лишаване от свобода, прокурорите искат налагане на забрана за напускане на страната в случаите, когато по отношение на осъденото лице в хода на досъдебното производство или на съдебното производство не е била взета мярка за неотклонение „задържане под стража”. Такива действия се предприемат от прокурорите от надзора и по отношение на осъдени лица, които в хода на досъдебното или съдебното производство са били с мярка за неотклонение „Задържане под стража“, с оглед обезпечаване изтърпяване на наложеното наказание за целия му период в случаите на прекъсване изтърпяване на наказанието или ползване на награда домашен отпуск. За 2020 година Окръжна прокуратура - Варна и Районна прокуратура - Варна не са отлагали изпълнение на наказание по реда на чл. 415 от НПК.

За отчетния период 2020 година е прекъснато изтърпяването на наказание лишаване от свобода в 8 случая. Основните причини, поради които е прекъсвано изпълнението на наказанието са - необходимост от лечение в здравно заведение извън МЛС, изключителни причини от семеен характер /погребения, раждане на дете/ и от обществен характер, опасност лицето да бъде задържано над определения от съда срок на наказание. При доказана необходимост срокът на прекъсване е продължаван до отпадане на основанието за прекъсване на наказанието.

През 2020 година останалите неприведени в изпълнение присъди и определения възлизат общо на 11 броя, през 2019 година те са били 18 броя, а за 2018 година 2 броя. Следва да се отбележи също, че в изпълнението на присъдите е налице и динамика, свързана с реализираните оперативно - издирвателни действия от полицията и задържането на лицата, обявени за издирване във връзка с наложени наказания лишаване от свобода.

По отношение на задържане над определения срок:

За 2020 в Окръжна прокуратура - Варна и в РП- Варна са констатирани по 1 случай на осъдено лице, задържано над срока на наказанието. Извършената проверка и анализ на причините за това се дължи на пропуски от страна на прокурорите, участвали в съдебни заседания при постановяване на присъдата, респ. при одобряване на споразумението, не на пропуски от страна на прокуратурата при изпълнение на наказанието.

През 2020 година са внесени в съдилищата 227 предложения по реда на чл. 306 от НПК, през 2019 година са внесени 221 предложения, за 2018 година са изготвени и внесени в съдилищата 197 предложения по реда на чл. 306 от НПК. Забелязва се увеличение спрямо предходните две години. Като цяло причините за немалкия брой на предложенията по реда на чл. 306 от НПК, както в предходните отчетни периоди, са липсата на произнасяне на съдилищата при постановяване на съдебния акт, както и липсата на направени искания от прокурорите, участвали в съдебните заседания.

През 2020 година в Окръжен съд – Варна е внесено едно предложение по реда на чл. 70 от НК и чл. 71 от НК. През 2019 година, както и през 2018 година в Окръжен съд – Варна не са внасяни предложения по реда на чл. 70 от НК и чл. 71 от НК.

През 2020 година в Окръжна прокуратура – Варна са образувани общо 72 преписки по молби на лишени от свобода или предложения на Началника на Затвора Варна за условно предсрочно освобождаване. През 2019 година в ОП – Варна са образувани общо 118 преписки по молби на лишени от свобода или предложения на Началника на Затвора Варна за условно предсрочно освобождаване. През 2018 година в ОП – Варна са образувани общо 222 преписки по молби на лишени от свобода или предложения на Началника на Затвора Варна за условно предсрочно освобождаване.

Изразяваме становището си за негативните последици от направените законодателни промени, които доведоха до прекаленото либерализиране на предпоставките и критериите за допускане на условно предсрочно освобождаване на лицата, изтърпяващи ефективни наказания лишаване от свобода както по отношение на лицата, които вече са били неколкократно осъждани, лица, които са рецидивисти по смисъла на чл. 29 от НК, още повече – по отношение на онези от тях, които вече са се възползвали от тази възможност и впоследствие са извършили нови престъпления.

Незадържаните лица по изпратените присъди с наказание лишаване от свобода общо за района на Окръжна прокуратура - Варна възлиза на 8 лица за отчетния период 2020 година, за 2019 те са били 18, а за 2018 год- 13 лица. Отчита се намаление спрямо 2019 година с 10 броя лица а спрямо 2018 година намалението е с 5

От страна на прокуратурите регулярно се изисква информация за стореното по издирването и задържането на лицата от страна на МВР. При получаване на информация за местонахождение в чужбина се иска се използват способите на международно-правното сътрудничество за издирване, задържане и предаване на осъдените лица за изтърпяване на наложените им наказания

И през 2020 год., на всяко тримесечие се изготвят актуални справки за незадържаните лица.

Смятаме, че има резерв, който да бъде използван за оптимиризане на дейностите на Прокуратурата на Република България, Министерство на правосъдието и Министерство на вътрешните работи по отношение организацията по привеждане в изпълнение на различните видове наказания, реда за взаимодействие и обмен на информация между службите и техните задължения, включително и по обявяване за издирване на осъдените лица, както и предприемане на законодателните изменения за предоставяне на по – широки възможности на службите в МВР за реализиране на издирвателни мероприятия за тези лица /напр. за изискване на информация от предприятията, предоставящи обществени електронни съобщителни мрежи и услуги, за изискване на информация от банкови институции и др./.

През 2020 година прокурорите са участвали в 315 съдебни заседания по 285 производства във връзка с изпълнение на наказанията. Основно производствата са били за прилагане на института на УПО, по чл. 306 ал. 1 т. 1 от НПК за определяне на общо наказание на основание чл. 25 вр. чл. 23 от НК, по чл. 306 ал. 1 т. 3 от НПК, по чл. 451 и чл. 452 от НПК.

През 2020 година общият брой на преписките с оглед прилагане на принудителни мерки по чл. 155 от Закона за здравето и по чл. 89 от НК за района на ОП - Варна възлиза както следва:

* общ брой наблюдавани преписки - 315 бр.
* новообразувани преписки - 302 бр.
* внесени предложения и искания в съда - 243 бр.
* разгледани от съда - 227 бр.
* уважени от съда - 104 бр.
* прекратени от съда - 123 бр.

Прокурорите са участвали в 443 съдебни заседания по предложения и искания за прилагане на принудителни мерки.

През отчетната 2020 година прокурорите от надзора в ОП – Варна са извършили преценка относно наличието на предпоставки за оспорване на издадени от началника на Затвора – Варна по 123 броя преписки Не са установени основания за оспорване на издадените от началника на затвора индивидуални административни актове пред съда, съобразно което не са подавани протести срещу тях.

През отчетния период прокурорите от НИНДПМ в района на ОП – Варна са осъществявали надзор за законност в местата за лишаване от свобода и върху изпълнението на пробационните мерки. Регулярно са извършвани проверки в местата за лишаване от свобода:

- в Затвора - Варна и двете общежития към него от прокурорите от Окръжна прокуратура - Варна;

- в Сектор „Арести” към ОС „Изпълнение на наказанията”- Варна от прокурорите от Окръжна прокуратура - Варна и от Районна прокуратура - Варна.

Прокурорите от Районна прокуратура - Варна присъстват при провеждане съвещание на пробационните съвети - звена Варна, Девня и Провадия.

Проверки в местата за лишаване от свобода се извършват и на принципа на неотложност, по преценка на прокурора, получил жалба или молба от лишен от свобода или от задържано лице.

Администрация на Затвора стриктно спазва закона и своевременно уведомява Окръжна прокуратура - Варна за извънредни обстоятелства, несъвместими с нормалното функциониране на местата за лишаване от свобода - незавръщане на осъдени на лишаване от свобода от отпуск, случаи на смърт в място за лишаване от свобода или на работен обект, възникване на обстановка, застрашаваща живота на задържани лице или служители и други извънредни обстоятелства. Дейността в тази връзка е съобразно чл. 89 – чл. 90 от Указание за дейността на прокуратурата по надзора върху изпълнение на наказанията и другите принудителни мерки и стрикно се спазва и изпълнява.

Не е допуснато нито едно влошаване на здравословното състояние на задържани лица, които са обявили гладни стачки. Продължителността им е не по-голяма от 2-3 дни.

Употребата на физическа сила и помощни средства от страна на НОС е само по изключение и не са констатирани случаи на превишаване на права от страна на служителите, като прокуратурата е уведомявана незабавно за тези случаи-по телефон и писмено.

Въпреки наличие на известна техническа обезпеченост на служителите от НОС, като цяло същата не е в достатъчен обем, за да обезпечи работата на служителите по предотвратяване внасянето на неразрешени вещи в пенитенциарните заведения.

Взаимодействието между прокуратурата и пенитенциарните заведения на територията на област Варна - Затвора - Варна и общежитията към него, както и ОС ”Изпълнение на наказанията” - Варна е на много добро професионално ниво.

През 2020 година не е извършвана цялостна ревизия на дейността на Районна прокуратура – Варна, нито отделно на НИНДПМ.

В заключение следва да се отчете, че прокурорите, работещи в НИНДПМ в района на Окръжна прокуратура - Варна, независимо от многобройните ангажименти в изпълнение на цялостната си прокурорска дейност, са положили усилия за срочното, качествено и законосъобразно решаване на задачите, произтичащи по същия.

ІІІ. ДЕЙНОСТ ПО ИЗПЪЛНЕНИЕ НА ПРЕПОРЪКИТЕ В РАМКИТЕ НА МЕХАНИЗМА ЗА СЪТРУДНИЧЕСТВО И ПРОВЕРКА. СПЕЦИАЛЕН НАДЗОР И НАКАЗАТЕЛНИ ПРОИЗВОДСТВА, ОБРАЗУВАНИ ЗА НЯКОИ КАТЕГОРИИ ТЕЖКИ ПРЕСТЪПЛЕНИЯ И ТАКИВА ОТ ОСОБЕН ОБЩЕСТВЕН ИНТЕРЕС.

1. СПЕЦИАЛЕН НАДЗОР /таблица 3.2/

През отчетната 2020 г. при досъдебните производства, взети на специален надзор в района на ОП – Варна е налице значително покачване по всички показатели в сравнение с преходните години. Този факт се дължи на взимането на специален надзор на делата по чл.355 от НК и други престъпни състави, във връзка обявеното извънредно положение на 13.03.2020 г. в страната и последвалата извънредна епидемиологична обстановка. В изпълнение на издадените в тази връзка Заповеди на Главния прокурор на РБ и на Административния ръководител на АП – Варна, всички образувани делата по посочените текстове от НК са взети на специален надзор от АП – Варна. Така броя на новообразуваните дела за района на ОП – Варна за 2020 г. са 373 броя, като от тях 6 броя са били наблюдавани от ОП – Варна, а 367 броя от РП – Варна. За предходната отчетна година – 2019 г. новообразуваните дела са били 2 броя, а за 2018 г. – 5 броя.

Общият брой на наблюдаваните ДП през 2020 г. е 390, като 14 от тях са с предмет корупционни престъпления, 1 е за злоупотреба с фондове на ЕС и 375 са взети на СН предвид извършена преценка, че делата са със значим обществен интерес и/или фактическа и правна сложност. От тези 375 бр. – 361 бр. са за престъпления по чл.355 от НК.

Без делата за извършени престъпления по чл. 355 НК, взетите други дела на специален надзор са 29 (като в тази бройка са включени и делата взети на СН и през преходни години, но все още са неприключили, които са 14 бр.). В сравнение с 2019 г., когато взетите на СН дела са били 24 броя и 25 за 2018 г., се констатира увеличение съответно с около 20% . Новообразуваните, без тези, за престъпленията по чл. 355 от НК са 12 броя дела, които съпоставени с новообразуваните за 2019 г. – 2 и 5 бр. за 2018 г., също показват значително повишение от съответно 500 % и 140%.

При броят на досъдебните производства с приключено разследване от разследващия орган през 2020 г. също е налице завишаване. През 2020 г. са приключени 303 бр., като от тях 242 са по чл.355 от НК. Останалите 61 броя приключени дела, съпоставен с по 13 броя за всеки от преходните два периода, показва почти четирикратно увеличение.

Броят на делата с неприключило разследване в края на 2020 г. е 87 бр.(от тях 74 броя са по чл.355 от НК). Като се приспадне тази бройка, броя от 11 неприключили производства за 2020 г. съпоставен с 10 за 2019 г и 11 за 2018 г., показва относително постоянна бройка.

Прекратените през 2020 г. дела са 198, като от тях 197 броя са по чл.355 от НК. През 2019 г. прекратените са 5, а през 2018 г. – 0 бр. Налице е значително повишаване на показателите в сравнение с преходната година.

Относно внесените в съд дела. През 2020 г. те са общо 51 на брой, като от тях 45 са по чл.355 от НК. През 2019 г. те са били 7 бр., а през 2018 г. – 9 бр. Ако се приспадне броя на внесените по чл.355 от НК дела, то се констатира леко занижаване по този критерий.

 Като се изключат делата, свързани с нарушаване на карантинните мерки, тенденцията от преходните отчетни периоди за селектиране на делата, които биват вземани на СН се запазва, а именно на СН на взети производствата с предмет на разследване корупционни престъпления, защитата на финансовите интереси на ЕС, незаконния трафик на наркотични вещества и прекурсори, пренасяне през границата на страната на опасни отпадъци, незаконна сеч и квалифицирани палежи.

2. ДОСЪДЕБНИ ПРОИЗВОДСТВА, ОБРАЗУВАНИ ЗА НЯКОИ КАТЕГОРИИ ТЕЖКИ ПРЕСТЪПЛЕНИЯ И ТАКИВА ОТ ОСОБЕН ОБЩЕСТВЕН ИНТЕРЕС.

 През 2020 г. ОП - Варна е наблюдавала 31 досъдебни производства с предмет пране на пари, като за 2019 г. тези дела са били също 31, а през 2018 г. - 32.

За трафик на хора общо за района на ОП – Варна през отчетната година са наблюдавани 20 досъдебни производства, през 2019 г - също 20 и през 2018 г. са наблюдавани 25

Наблюдаваните през 2020 г. дела за престъпления, свързани с Еврофондове са били 13, същата бройка и през 2019 г. и 9 броя през 2018 г.

За корупционни престъпления – общо за региона на ОП - Варна за 2020 г. са 135, за 2019 г. са 128 и за 2018 г. – 128.

От изнесените данни и при сравнение на същите групи с предходните години, се констатира, че броят на делата с предмет пране на пари, трафик на хора и Еврофондове се запазва относително еднакъв. По отношение на делата за корупционни престъпления е налице увеличение спрямо 2019 г. и 2018 г. с 5.5 %.

 2.1. Организирана престъпност /таблица 4.1/.

През 2020 г. предвид измененията в НПК ОП – Варна не е наблюдавала дела от тази категория.

 2.2. Корупционни престъпления /таблица 4.2.1./

 Общият брой на делата за корупционните престъпления за съдебен окръг Варна през 2020 г. е 135. През 2019 и 2018 г. броят им е бил по 128.

 За ОП – Варна през отчетната година от всички наблюдавани досъдебни производства от тази категория, най-характерните и най-често проявяващи се корупционни престъпления са тези по т.2 от Каталога на корупционните престъпления, а именно „Престъпления на длъжностни лица с вероятен корупционен мотив“ (60) и по конкретно „Документни престъпления“(28) и „Престъпления по служба“(24), след тях са същинските корупционни престъпления по т.1 от Каталога, а именно тези по Глава Осма, Раздел ІV „Подкуп“(17).

През 2020 г. ОП – Варна е наблюдавала общо 54 досъдебни производства от тази категория. През 2019 г. те са били 49, а през 2018 г. – 54.

От общия брой 54 наблюдавани през 2020 г. дела за корупционни престъпления, новообразуваните възлизат на 20 броя. Решени от прокурорите са общо 28 дела, от които - 1 е спряно, 10 са прекратени и 9 броя са внесени в съда срещу общо 10 лица. Осъдените лица с влязъл в сила съдебен акт са 10. Оправдани лица няма.

През 2020 г. се отчита значително повишение по всички показатели при корупционните престъпления. При новообразуваните дела повишението е с 66 % спрямо 2019 г. и с 33 % спрямо 2018 г. С със съответно 40% спрямо 2019 г. и с 44% спрямо 2018 г. е увеличението и на решените дела. А относно внесените в съд дела увеличението е с 350 % спрямо 2019 г. и с 12,5 % спрямо 2018 г.

 През отчетния период РП - Варна е наблюдавала 81 досъдебни производства, водени за корупционни престъпления, от които най – голям е делът на тези, касаещи злоупотреба със служебно положение на длъжностни лица и такива с вероятен корупционен мотив - 53 бр. и делата с предмет на разследване документи престъпления – 26 бр. Новообразуваните досъдебни производства са 17 бр. Приключените разследвания са 38, решени от прокурор са 36, от които спрени 3, прекратени 19 и **14 внесени в съд**а срещу 16 лица. Осъдените лица са общо 15(12 от тях с влязъл в сила съдебен акт), а оправдани лица – 1 брой с влязъл в сила съдебен акт.

 Обобщено за РП - Варна се констатира, че през 2020 г. е налице увеличение на броя на досъдебните производства, водени за корупционни престъпления с 2 бр. спрямо 2019 г. и с 10 бр. спрямо 2018 г. Внесените в съда дела са с 75% повече спрямо 2019 г. и с 16.7 % спрямо 2018 г.

 При тази обобщена статистика за отчетния период се забелязва тенденция за активизиране на борбата с корупционните престъпления. Все още има какво да се желае, но повишаването на показателите по общо решени дела и конкретно на внесените в съда и осъдени лица е знак в положителна посока.

 2.3. Изпиране на пари /таблица 4.2.2./

 През 2020 г. ОП – Варна е наблюдавала 31 досъдебни производства, водени за престъпления по чл.253 от НК. През 2019 г. тези досъдебни производства също са били 31, а през 2018 год. – 32. Новообразуваните производства през отчетната година са 3, при 8 за 2019 г. и 10 през 2018 г. Приключените възлизат на 16, от които 9 са спрени, 4 са прекратени, внесени в съд – 1. През 2019 г. приключените дела са били 11, от които 8 спрени, 3 прекратени, няма внесени в съда дела. През 2018 г. приключените дела от тази категория са били 19, от които 11 спрени, 5 прекратени и 2 внесени в съда с обвинителни актове срещу три лица.

 При сравнение на актуалните данни с тези от предходните две години е видно, че броят на наблюдаваните през последните три отчетни години досъдебни производства за престъпления по чл.253 от НК се запазва относително устойчив. Констатира се обаче намаление на новообразуваните дела. При приключените дела е налице увеличение в сравнение с 2019 г. и намаление в сравнение с 2018 г.

2.5 Престъпления с предмет – имущество и/или средства от фондове, принадлежащи на ЕС или предоставени от ЕС на българската държава /таблица 4.2.2./

 През 2020 г. ОП – Варна е наблюдавала общо 11 дела с предмет злоупотреби с пари на фондове на ЕС, от които 3 броя са новообразувани.

Налице е увеличаване на новообразуваните дела в сравнение с преходните два отчетни периода и намаляване на броя на решените дела в сравнение с 2019 г. и нарастване в сравнение с 2018 г.

 2.5. Престъпления против паричната и кредитната система – изготвяне и прокарване в обръщение и използване на неистински и преправени парични и други знаци и платежни инструменти. /таблица 4.2.3/

Наблюдаваните от ОП – Варна през отчетната година досъдебни производства за престъпления от тази категория са 287.

Налице е увеличение с 5% в сравнение с 2019 г. и намаление с 6 % в сравнение с 2018 г. Както е било отбелязано и в доклада за преходната година, намалението в сравнение с 2018 г. се дължи на наличието на неприключени производства с такъв предмет от предходни периоди.

Налице е обаче увеличение показателя с 20% при новообразуваните дела.

Увеличение бележат и делата с приключено разследване. Спрямо 2019 г. увеличението е с 28 %, а с спрямо 2018 г. – с малко над 8%.

От общия брой 287 наблюдавани през 2020 г. досъдебни производства са решени 184 от делата, от които **116 спрени, 34 прекратени и 28 са внесени в съда срещу 29 лица**. През отчетната година са осъдени и санкционирани с влязъл в сила съдебен акт 24 лица. Няма оправдани лица.

 При съпоставяне на данните се налага извода, че броят на прекратените дела през отчетната година е намалял с 34% в сравнение с 2019 г. и с 64 % в сравнение с 2018 г., като за сметка на това чувствително се е увеличил процента на внесените в съда дела и осъдените лица. В сравнение с 2019 г. нарастването е с 154%, а в сравнение с 2018 г. с 133%.

 2.6. Данъчни престъпления. Престъпления с предмет ДДС. /таблица 4.2.2./

 През 2020 г. в района на ОП - Варна са наблюдавани общо 285 досъдебни производства за данъчни престъпления, от които най-голям дял традиционно имат тези, свързани с ДДС, чийто брой е 120. От общия брой дела от тази категория, наблюдаваните от ОП - Варна са 239, а от РП - Варна – 46.

 Констатира се лек спад с 4% на наблюдаваните досъдебни производства спрямо 2019 г. и увеличение с 5.2% спрямо 2018 г.

През 2020 г. от орган по разследването са приключени **103 д**осъдебни производства. С неприключено разследване са 170 дела. Решените дела са **111** бр., от които спрени - 35 бр., прекратени - 49 бр., внесени в съда - **22 бр**., от които с обвинителни актове 18 бр. срещу 21 лица, 4 споразумения срещу 4 лица. С влязъл в сила съдебен акт са осъдени 15 лица, оправдани са 2 лица.

Съпоставянето на данните от 2020 г. с тези от предходните два отчетни периода сочи на увеличаване на броя на приключените дела с 24% в сравнение с 2019 г. и с 2% в сравнение с 2018 г. Делът на решените дела е устойчив и през трите отчетни периода. Не са големи и разликите при броя на спрените и прекратени дела за трите периода. Налице е обаче увеличение на процента внесени в съда дела през 2020 г. - спрямо 2019 г. той е 22%, а спрямо 2018 г. – 29 %.

 През 2020 г. от общите 285 производства за данъчни престъпления, РП - Варна е наблюдавала 46. Делата, по които прокурорите при РП - Варна са осъществявали ръководство и надзор през 2020 г. условно могат да бъдат наречени „данъчни престъпления“. От тях 33 са били производствата за престъпления по чл.234 от НК, 3 за документни престъпления и 10 по чл.212 от НК. От тях 24 са с приключено разследване. Решени са 25 дела, както следва: спрени - 5, прекратени - 7, внесени в съда - 10, от които 6 обвинителни акта срещу 8 лица и 4 споразумения срещу 4 лица. С влязъл в сила съдебен акт са осъдени 9 лица, няма оправдани.

 2.7. Престъпления с предмет наркотични вещества и прекурсори. Контрабанда /таблица 4.3.1./

 През отчетния период в района на ОП – Варна са наблюдавани общо **1080** досъдебни производства за престъпления по Глава ХІ, раздел ІІІ и по Глава VІ, раздел ІІІ /, от които по Глава ХІ са 1072 броя, а за контрабанда – 8 броя. Новообразуваните за периода дела са ***525***.

 Налице е спад в новообразуваните дела през 2020 г. с 8.4 % спрямо 2019 г. и с 12.2 % спрямо 2018 г.

При решените дела обаче е налице чувствително увеличение - – с 12.2 % спрямо 2019 г. и с 28.2 % спрямо 2018 г.

 През отчетния период внесените в съда досъдебни производства са общо **246**, срещу 264 лица. По **140** от внесените в съда дела са изготвени обвинителни актове срещу 148 лица, по 62 са изготвени споразумения срещу 68 лица и по 48 са изготвени предложения по чл. 78а от НК срещу 48 лица. Осъдените и санкционирани лица с влязъл в сила съдебен акт са общо **220**, а оправданите са **2**. Значителен е размерът на общата сума по наложеното кумулативно предвидено наказание **глоба – 433 900 лв**.

Налице е видимо увеличение на внесените в съда през 2020 г. дела спрямо предходните години, като спрямо 2019 г. увеличението е с 18,3 %, а спрямо 2018 г. с 32,3 %. Констатира се увеличение на внесените в съда обвинителни актове и предложенията по чл.78а от НК, а броят на споразуменията е намалял. Отчита се намаление на броя на оправданите лица с влязъл в сила съдебен акт - с 71.4 % спрямо 2019 г. и с 60 % спрямо 2018 г.

И през тази отчетната година най – голям дял от тази категория досъдебни производства имат делата, наблюдавани от РП – Варна, които са 930. ОП – Варна е наблюдавала 150 дела, от които тези за наркотици са 142, а за контрабанда – 8.

*Лекия спад на новообразуваните дела през 2020 г. с предмет наркотични вещества може да бъде обяснен с две основни причини. Първата е засилената тенденция в последните години не малка част от делата внесени в районния съд за престъпления по чл.354а ал. и ал.5 от НК да приключват с оправдателна присъда на осн. чл.9 ал.2 от НК. През 2020 г. Във връзка с Заповед №РД-04-78/02.03.2020 г. на Главния прокурор на РБ ОП – Варна извърши проверка на всички прекратени досъдебни производства, наблюдавани от РП – Варна за периода 01.01.2020 г. - 30.05.2020 г., водени за престъпления по чл. 354а ал.3 - ал.5 и по чл.345в ал.1 и ал.5 от НК(180 броя). В резултат беше констатирано, че най-често производствата са били прекратявани на осн. чл.9 ал.2 от НК. Основната причина за това се явява практиката ВКС и в частност на РС – Варна, споделена и от ОС-Варна за прилагане на чл.9 ал.2 от НК. В голяма степен прокурорите при РП – Варна при постановяване на прекратителните си актове, както и прокурорите при ОП – Варна при тяхното потвърждаване, съобразяват своето вътрешно убеждение с трайно установената съдебна практика, според която по отношение на лица с богато съдебно минало и извършили деянието по чл. 354а от НК в изпитателен срок на предходно осъждане се прилага хипотезата на чл.9 ал.2 от НК, при всички случаи, когато държаното количество наркотик е в малко количество или на ниска стойност. Предвид това голяма част от проверките приключват с постановление за отказ от образуване на ДП и съответно това води и до спад на новообразуваните дела.*

*Другата причина за спада в новообразуваните деля, конкретно за 2020 г. е, че на районно ниво целия полицейски апарат беше ангажиран в пълна степен в съблюдаване на спазването на противоепидемичните мерки. Засиленото полицейско присъствие в съчетание с наложените ограничения по придвижване и посещение на обичайни за разпространение на наркотични вещества места(като барове, дискотеки, около учебни заведения), неминуемо се е отразило на намаляване на този вид престъпления.*

 2.8. Незаконен трафик на хора /таблица 4.4.1./

През 2020 г. в района на Окръжна прокуратура – Варна са наблюдавани общо 20 производства, свързани с различни форми на трафик на хора. За 2019 г. техният брой е бил 20, а за 2018 год. – 25. Отчита се запазване на тенденцията от преходния отчетен период.

През отчетната година ОП – Варна е наблюдавала 2 производства за престъпление по чл.159б, ал.2 вр. чл.159а, ал.2 от НК, които са спрени към края на периода. През 2019 г. и през 2018 г. е наблюдавала по 1 производство по този текст.

Наблюдаваните от РП - Варна през 2020 г. досъдебни производства са общо 18 броя, от които 9 за престъпление по чл.159а от НК, 8 за престъпление по чл.159б от НК и 1 за престъпление по чл.159 от НК.

Новообразуваните дела през 2020 г. в РП – Варна са 3 бр. С приключено разследване са 6 дела. Решените възлизат на 11 бр., от които спрени – 5, прекратени – 4, внесени в съда – 1 брой срещу 1 лице, по което е изготвено споразумение, одобрено от съда.

През 2020 г. по общо наблюдаваните 20 дела за трафик на хора в района на Окръжна прокуратура – Варна, пострадалите лица са 26, всички от женски пол, от които 4 са непълнолетни. Не е имало малолетни лица, пострадали от този вид престъпление.

 *И тук намалението на новообразуваните дела може да бъде обяснено с извънредната обстановка в страната през 2020 г. Ограничаването на придвижването в страната и особено извън нея и затварянето на обичайните места, където лицата биват експлоатирани, неминуемо е довело до намаляване на този род деяния.*

**Наказателни производства, образувани за престъпления, извършени от непълнолетни лица**

Броят на наблюдаваните досъдебни производства срещу непълнолетни лица през 2020 г. от Окръжна прокуратура – Варна и Районна прокуратура - Варна е **59.** От тях новообразуваните са **12.** Тези дела съставляват **0,34%** от всички наблюдавани ДП в региона **/16 953/**. Наблюдава се чувствително намаляване броя както на наблюдаваните досъдебни производства, така и на новообразуваните дела срещу непълнолетни лица. През 2019 г. наблюдаваните досъдебни производства срещу непълнолетни са били **92**, от които **30** новообразувани. През 2018 г. наблюдаваните досъдебни производства срещу непълнолетни са били **88**, от които **43** новообразувани.

През отчетния период от наблюдаваните досъдебни производства срещу непълнолетни лица най-голям е делът на производствата, образувани за престъпления против собствеността /кражби и грабежи/ – **35,** или **59%** от наблюдаваните.Следват ги общоопасните престъпления /по транспорта и съобщенията и с предмет наркотични вещества/ – **12**, или **20%** от наблюдаваните. Делата за престъпления против личността са 11, образувани съответно за деяния по чл. 119, чл. 129, чл. 131, чл. 149, чл. 151 и чл. 157 НК.

 Приключените дела са **52**, спрямо **71 за 2019 г.** и **62 за 2018 г.** Броят приключили досъдебни производства е по-малък спрямо предходните две години, което е последица от по-малкия брой наблюдавани производства през 2020 г. спрямо 2019 г. и 2018 г.

 Неприключилите дела срещу непълнолетни са **5** /8% от наблюдаваните/ спрямо **13 за 2019 г. /**14% от наблюдаваните/ и **22 за 2018 г.** /25 % от наблюдаваните/. Съпоставено с предходните години, налице е намаляване дела на останалите неприключени производства спрямо наблюдаваните през периода.

 През периода по наблюдаваните производства е било задържано **1** непълнолетно лице за извършено престъпление по чл. 149 НК.

 Общият брой решени от прокурор дела по същество през отчетния период е **51,** спрямо **74 за 2019 г. и** **61 за 2018 г.** От тях:

 -прекратени наказателни производства – **9** /при **20 за 2019 г.** и **28 за 2018 г.** /, от които **1** по чл. 61 НК /при **11 за 2019 г.** и **12 за 2018 г.**/;

 -внесени в съда наказателни производства – **39** /при **50 за 2019 г.** и **38 за 2018 г.** / по отношение на **44** лица.

Видно е, че броят на решените през периода досъдебни производства срещу непълнолетни е по-малък спрямо предходните години, като причината за това отново е броят наблюдавани производства – по-малък спрямо предходните години, както вече се посочи по-горе.

През 2020 г. делът на внесените в съда наказателни производства срещу непълнолетни спрямо решените е **76%**, при **67% за 2019 г.** и **62% за 2018 г.** При съпоставка с предходните две години е видно, че е налице завишаване на внесените в съда дела спрямо решените.

През периода има само едно върнато от съда дело срещу непълнолетни лица. Пред 2019 г. от съда са били върнати 4 наказателни производства, а през 2018 г. е било върнато пак само 1 дело.

Броят на осъдените с влезли в сила присъди непълнолетни лица през отчетния период е **44**, спрямо **61 за 2019 г. и** **38 през 2018 г.** Намаляването на осъдените спрямо предходната година се дължи на по-малкото внесени в съда дела спрямо непълнолетни лица през отчетния период. Броят на осъдените е близък до този през 2018 г., когато в съда са били внесени и приблизително същият брой дела /39 за 2020 г. при 38 за 2018 г./

 През отчетната година се наблюдава запазване на тенденцията най-често налаганите наказания спрямо непълнолетни да бъдат „Обществено порицание” и „Пробация” за лица над 16 години. Както и през предходните години тези наказания са следвани по честота на налагане от наказанието „Лишаване от свобода” с приложение на чл. 69, във вр.чл. 66 НК.

 През периода няма оправдани непълнолетни лица по внесените производства, за разлика от предходната 2019 г., когато е било оправдано 1 лице.

На база изнесените по-горе данни може да бъде направен извод за това, че по досъдебните производства, образувани за престъпления, извършени от непълнолетни лица прокурорите от региона на ОП – Варна са работили отговорно, задълбочено и качествено. Наред с това, през годината е продължила дейността за подобряване взаимодействието с други органи в борбата с детската престъпност.

 В заключение отново следва да бъде акцентирано върху необходимостта от реализирането на реформата в детското правосъдие. Необходимо е остарелият вече ЗБППМН да бъде отменен, съответно да бъдат въведени съвременни и ефективни мерки за работа с децата-извършители на противообществени прояви.

# IV. МЕЖДУНАРОДНО-ПРАВНО СЪТРУДНИЧЕСТВО.

В прокуратурите от Варненския съдебен район няма формиран надзор по въпросите на международното сътрудничество, но е създадена организация за решаване на проблемите с международно-правен елемент.

През 2020 г. по досъдебни производства наблюдавани от ОП – Варна са били изготвени 14 молби за правна помощ и 40 европейски заповеди за разследване.

През 2019 г. от ОП – Варна са били изготвени 9 молби за правна помощ и 20 ЕЗР. През 2018 г. общия брой на МПП и ЕЗР изготвени от тази прокуратура е бил 25.

През отчетния период ОП – Варна е работила по изпълнението на 69 МПП и на 48 ЕЗР.

През 2019 г. МПП, по които е работила ОП – Варна са били 42 МПП, а ЕЗР - 45. През 2018 г. общият броят на МПП и ЕЗР е бил 97.

През 2020 г. за нуждите на наблюдаваните от РП – Варна досъдебни производства са изготвени 29 МПП и 54 ЕЗР.

През 2019 г. РП – Варна ДП са изготвени 124 МПП и 83 ЕЗР. През 2018 г. общият брой на изготвените МПП и ЕЗР е бил 204

През отчетния период РП – Варна е работила по изпълнението на 7 молби за правна помощ.

През 2019 г. тази прокуратура е работила по изпълнението на 9 МПП. През 2018 г. прокурорите от тази прокуратура са работили по изпълнението на 35 МПП.

През отчетния период ОП – Варна не е била адресат и не е изготвяла предложения за трансфер на наказателни производства. През предходната 2019 г. година тя е получила 4 предложения за трансфер и е изготвила едно предложение по чл. 479 от НПК. През 2018 г.ОП – Варна е била инициатор за трансфер на едно наказателно производство.

През 2020 г. РП – Варна е изготвила едно предложение за трансфер на наказателно производство. Произнесла се е по едно постъпило предложение за трансфер на такова. През 2019 г. районната прокуратура е получила две предложения за трансфер и е изготвила едно такова. През 2018 г. е изготвила две предложения по чл. 479 от НПК и се е произнесла по едно получено предложение за трансфер на наказателно производство.

През 2020 г. ОП – Варна е участвала в разглеждането на 13 европейски заповеди за арест. През 2019 г. броят на разгледаните от ОС – Варна ЕЗА е бил 16, а през 2018 г. - 20.

През отчетния период ОП – Варна е издала 5 ЕЗА. През 2019 г. издадените от тази прокуратура ЕЗА са били 4, а през 2018 г. -11.

През 2020 г. РП – Варна е издала 10 ЕЗА. През 2019 г. тази прокуратура е издала 6 ЕЗА, а през 2018 г. – 13.

През 2020 г. прокурорите от ОП – Варна са участвали в три производства по екстрадиция. През 2019 г. в ОС – Варна са проведени две производства по екстрадиция. През 2018 г. броят на тези производства е бил 5. През отчетния период ОП – Варна не е изготвяла предложения до ВПК за изготвяне на молби по чл. 24 от ЗЕЕЗА. През 2019 г. ОП – Варна е изготвила 1, а през 2018 г. пет такива предложения до ВКП.

 По повод изпълнението на ЕЗА и в производствата по екстрадиция през 2020 г. са били задържани 16 лица. Задържаните на тези основания лица през 2019 г. са били 20, а през 2018 г. - 40.

 Общият брой на заседанията през 2020 г. свързани с международното правно сътрудничество, в които ОП – Варна е участвала са били 84 – приблизително колкото и през 2019 г., когато са били 87. Броят им през 2018 г. е бил 96.

Преписките с международен елемент в ОП – Варна през 2020 г. са били 215. През 2019 г. ОП – Варна е имала 184 такива преписки, а през 2018 г. - 192.

През 2020 г. РП – Варна е имала 343 преписки с международен елемент. През 2019 г. тази прокуратура е имала 443 такива преписки, а през 2018 г. - 429.

# ДЕЙНОСТ НА ПРОКУРАТУРИТЕ ПО АДМИНИСТРАТИВНО-СЪДЕБНИЯ НАДЗОР И НАДЗОРА ЗА ЗАКОННОСТ

**1.Състояние и организация на дейността по надзори – АСН и НЗОИПГ.**

**Кадрово обезпечаване, квалификация, натовареност.** През отчетния период 2020г. в АСН и НЗОИПГ работеха в ОП – Варна 7 прокурори. За явяване в съдебните заседания на административен съд – Варна от тях са определени трима прокурори, като единият от тях е с по- малка натовареност. В сградата на съда са обособени работни места за двама от тях. В РП Варна през годината реално са работели 10,1 прокурора в надзора.

С**редната натовареност на прокурор** за отчетния период 2020г. в надзора за законност и правата на гражданите, е както следва:

**ОП – Варна: 22,4 при 19,4 за 2019г и при 17,3 за 2018г. За 2017г е била** 18,2 **. За 2016г е била** 12,16 **. З**а 2015г е била **6,** за 2014 е била 22**.**

**По този показател** се констатира **увеличение** с 15,46 % спрямо 2019г. и увеличение с 28,48% спрямо 2018г.

**2. Дейност на административния отдел при ОП – Варна по административно съдебния надзор за законност на административните актове.**

През 2020г. прокурорите в ОП – Варна са участвали **в 1398 съдебни заседания** по общо образувани **1289 административни дела**. От тях решени са **1245** административни дела.

Горните показатели сочат на **намаление** на съдебните заседания с 21,94 **%** през отчетния период 2020г. спрямо 2019 г. и намаление с 18,77**%** спрямо 2018г. По отношение броя на административните дела се отчита намалениесъс **18,78%** спрямо 2019г. и намаление със 17, 16**%** спрямо 2018г.

**2.1.*Участие по закон в съдебни заседания по административни дела.***

 *-* ***Участие в* *административно–наказателни касационни дела***в Административен съд – Варна.

През 2020г. в АС – Варна са образувани **1030** касационни дела, от които 85са насрочени за 2021г, а прокурорите от ОП – Варна са взели участие в **1083 с**ъдебни заседания по касационни дела.

В проценти, се наблюдава намаление **на броя на съдебните заседания** по касационните дела през 2020г. спрямо 2019г. с 20,60**%,** и с 11,16% спрямо 2018г.В проценти, намалението **на броя на касационните дела** през 2020г. спрямо 2019г. е **22,50%,** а спрямо 2018г. е **22,21%., т.е. запазва се относително високият брой на касационните дела, разглеждани в административен съд.**

***- Участие по административни първоинстанционни дела***в Административен съд – Варна

През отчетната 2020г. са били образувани **34 броя дела по подзаконови актове на общинските съвети**, от които **30** дела са били разгледани в **46** съдебни заседания, а **4** дела са насрочени за 2021г и **180 броя дела по предявени искове за обезщетение**, от които са били разгледани **148** дела във **261 съдебни заседания**, а **32** са насрочени за 2021г.

В проценти, наблюдава се незначително намалениена броя на делата **по предявени искове за обезщетение** през 2020 г. спрямо 2019г. **с 2,17%,** и **запазване на стойността** спрямо2018г.

**2.2.** *Участие по преценка в дела, представляващи важен държавен или обществен интерес,* ***съгласно Указание изх.№ 196/08.06.2011г., изменено*** със Заповед № ЛС – 3423 от 15.11.2013г.  ***и*** ***Указание за участието на прокурорите в административни дела по преценка, когато това се налага от важен държавен или обществен интерес, прието със Заповед № ЛС – 4496/13.10.2014г.*** *на Главния прокурор на РБ*.

През отчетната 2020 г. прокурорите в ОП – Варна са образувани **4 дела** по **Указание на Главния прокурор,** разгледани **в 4 съдебни заседания и са решени 4 дела.**

Изразено в проценти, се отчита запазване на стойността за 2020г. и намаление с 50% спрямо 2019г.

**2.3.** *Подадени прокурорски актове до съда и резултати по тях.*

През отчетната 2020г. са били подадени до съда **40 предложения за възобновяване на производство по ЗАНН**, а са били образувани **38 дела**, тъй като 2 от предложенията са били подадени в края на 2020г. От подадените до АС - Варна предложения 26 са били уважени, 6 са неуважени, а по останалите 6 дела няма решение към отчетния период.

През отчетната 2020г. са били изготвени 20 **броя откази за възобновяване по ЗАНН**, 6 от които са били обжалван пред АП – Варна, 5 са били потвърдено, Един от потвърдените от АП - Варна откази е бил обжалвани пред ВАП и той също е бил потвърден.

В проценти този показател бележи **увеличение с 1900% през 2020г** спрямо 2019г. и увеличение **1233,33% спрямо 2018г**.

През отчетната 2020г. е бил подаден 1 брой касационен протест , като към момента на изготвяне на настоящия отчет няма решение на ВАС.

През отчетната 2020г. от прокурорите от ОП – Варна са били подадени до АС – Варна **16 броя протести срещу незаконни актове на общинските съвети,** от които 1**5** са били разгледани и 14 са били уважени, а по 1 съдът не се е произнесъл в отчетния период. Срещу решението на АС – Варна, с което не е бил уважен един от протестите е бил подаден касационен протест

**По този показател в отчетния период се бележи намаление с 65,96 % в сравнение с 2019г. и намаление с 67,35% спрямо 2018г.**

**2.4. Проблеми и предложения за преодоляването им**

За поредна година се отчита участие в значителен брой съдебни заседания в Административен съд, което води до висока натовареност на работещите в надзора. Запазва се относително високият брой на касационните дела, разглеждани в административен съд. Броят им, изразен в проценти спрямо предходната 2018 е увеличен с 0,38% като продължава високата натовареност на прокурорите от надзора с оглед броя на проведените **1365 съдебни заседания** за разглеждането им през годината.

Запазва се и високият брой на делата **по предявени искове за обезщетение** през 2019 г. спрямо 2018г., те са увеличени с 2,22% спрямо 2018г. и с 54,62 **%** спрямо2017г.

В горепосочените видове дела участието на прокурора е по закон, т.е промяна в натовареността тук може да бъде постигната само при промяна в законодателството.

**3.Дейност на ОП – Варна и районна прокуратура Варна по надзора за законност.**

През отчетната 2020г. общо за района на ОП – Варна **получените и образувани преписки по надзора за законност са общо 461, от които 157 за ОП Варна**, 304– за РП – Варна.

Изразени в проценти, тези показатели са както следва: образуваните преписки по надзора за законност **общо за района на ОП – Варна** **през 2020г**. **са увеличени с 55,74%** спрямо 2019г., а спрямо 2018г. **са увеличени със 107,66 %.**

През 2020 г. се наблюдава увеличение на преписките на ОП –Варна с 33,05% спрямо 2019г. и **увеличение** с 50,96 % спрямо 2018г.

През отчетната 2020г. броят на проверените **административни актове** общо за **района на ОП – Варна е 2480, от които – 89 за ОП – Варна**, 2391– за РП – Варна.

Изразени в проценти, тези показатели са както следва:

Броят на проверените административни актове **общо за района на ОП – Варн**а **през 2020г**. бележи увеличение **с 2,82 %** спрямо 2019г. и намаление с 2,52**%** спрямо 2018г.

За ОП – Варна по този показател се наблюдава **намаление от 21,24%** спрямо 2019г **и намаление с 45,06%** спрямо 2018г.

**Предложения по чл.145 ал.1 т.6 от ЗСВ.**

През отчетната 2020г. броят на подадените и разгледани **Предложения по чл.145 ал.1 т.6 от ЗСВ** общо за района на ОП – Варна са **15,** подадени от **ОП – Варна**, РП – Варна не е изготвяла такива.

За ОП – Варна по този показател се наблюдава **увеличение от 650%** спрямо 2019г **и увеличение с 400%** спрямо 2018г.

Изразено в проценти, по този показател **общо за района на ОП** – Варна се наблюдава увеличение с 36,36% спрямо 2019г. и запазване на стойността спрямо 2018г.

**Предложения за възобновяване на административни производства по реда на чл. 102 във вр. с чл. 99, т.1 от АПК.**

**ОП – Варна** не е изготвяла предложения за възобновяване на административни производства по реда на чл. 102 във вр. с чл. 99, т.1 от АПК през 2020г., както и през предходните 5 години.

**Взаимодействие със специализираните контролни органи и с други държавни и общински органи с контролни функции –**

Приоритетите в дейността на Надзора за законност са в насока на продължаване на осъществяването на надзор върху контролните органи.

През отчетната година по надзора продължиха да се извършват проверки на редица наредби на общинските съвети като по всички констатирани несъответствия със законите се подадоха протести до административния съд.

В тази връзка са и предвидените планови задачи на ОП – Варна и районната прокуратура.

# VI. НАТОВАРЕНОСТ НА ПРОКУРОРСКИТЕ И НА СЛЕДСТВЕНИТЕ ОРГАНИ.

При отчитане натовареността на прокурорите в настоящия раздел са използвани:

- механизмът, регламентиран с Указание за организация на информационната дейност в ПРБ, утвърдено със заповед №ЛС-1985/30.05.2014г., изм. със зап. №РД-02-27/21.11.2017 г. на Главния прокурор (Указанието) и

- данните от УИС-3 на ПРБ по критерии и показатели, съгласно приетите от ВСС Правила за измерване на натовареността на прокуратурите и на индивидуалната натовареност на всеки прокурор и следовател (Правилата), приети с решение ВСС по протокол № 60/11.12.2014г.

# ОБЕМ НА ПРОКУРОРСКАТА ДЕЙНОСТ

Към 31.12.2020 г. в Окръжна прокуратура – Варна има по щат 24 прокурора, 3 заместник административни ръководители и 1 административен ръководител- окръжен прокурор. От тях незаета е 1 щатна бройка за длъжността “прокурор”.

През отчетния период реално са работили 27,9 прокурора, през 2019 г.- 26,9 прокурора, а през 2018г.- 28 прокурора.

Общият обем на прокурорската дейност е 16101 в сравнение с 15655 за 2019 г. и 16063 за 2018г.

Наблюдава се процентно **увеличение** на общия обем прокурорска дейност с 2,8% в сравнение с предходната 2019 г и с 0,2 % спрямо 2018 г.

 Въпреки лекия спад в броя на новообразуваните и наблюдавани ДП се отчита повишаване на внесените в съда прокурорски актове за 2020г. – 155 бр., в сравнение със 143 бр. за предходния отчетен период и 124 бр. за 2018 г. Отчита се нарастване с 8,4 % на внесените в съда прокурорски актове в сравнение с предходния отчетен период и с 25 % спрямо 2018 г.

Причините за констатирания лек спад при новообразуваниете дела е следствие на тенденцията, започнала от преходния отчетен период - по-малко регистрирани престъпления в съчетание с увеличаване процента на разкриваемостта..

Отделно от това усложнената епидемична обстановка през 2020 г. оказа силно влияние върху работата на прокуратурата и полицейските органи. Посочените резултати през отчетния период са постигнати в условията на действащо извънредно положение, при намален числен състав, поради заболели магистрати, съдебни и полицейски служители и при огромен ресурс от страна на МВР, насочен към спазване на противоепидемичните мерки. Засиленото полицейско присъствие с оглед спазване на противоепидемичните мерки, затваряне дейността на барове, заведения, търговски центрове, хотели, учебни заведения и ограничаването на свободното движение на хора, обективно доведе до намаляване на възможностите за извършване на престъпления.

Налице е и огромния превантивен ефект на проведените през 2020 г. на територията на Варненския съдебен район специализирани полицейски акции по линията на битовата престъпност. Тази дейност доведе до осезаем спад на извършените престъпления, което естествено се отрази на броя на новообразуваните и наблюдавани дела през периода.

Участията в съдебни заседания на прокурорите от ОП- Варна през 2020 г. са 2621, като през 2019г. са били 2932, а през 2018г. са били 3282, с което се отчита намаление от 10,6 % в сравнение с 2019 г. и с 20 % спрямо 2018 г.

Отчетеното намаление на участието в съдебни заседания се дължи на въведеното на 13.03.2020 г. извънредно положение в страната, във връзка с пандемията от Ковид 19, както и на взетите извънредни противоепидемични мерки след отпадането му, В тази връзка с оглед и защита здравето на страните в случаите, където беше допустимо, съдът насрочваше и разглеждаше дела в закрити заседания, както например исковете на прокуратурата по ТЗ. Положителното в случая се явява бързата реакция на съдилищата във варненския съдебен район за въвеждане на работа в електронна среда и разглеждане на делата при условията на видеоконференция. Бяхме първите в страната,които използваха тези възможности по отношение на производства, нетърпящи отлагане или отсрочване. За периода на действие на извънредното положение всички търговски, граждански и административни дела бяха отсрочени.

Също така една част от наказателните и граждански дела, насрочени в периода на последното тримесечие на 2020 г. бяха отсрочени за началото на 2021 г., поради отпуск по болест на съдиите.

Отчита се увеличение на прокурорските актове и дейности по всички видове надзори от 12580 за 2019г. на 13325 за 2020г. Нарастването е с 5,9 % в сравнение с предходния отчетен период и с 5,3 % в сравнение с тези стойности през 2018 г.

# НАТОВАРЕНОСТ

Средната годишна натовареност на прокурор от ОП- Варна за 2020 г. е 576,7 , като за 2019г. е била 581,5, а за 2018г. - 580,5. С 0,8 % е намаляла средната натовареност на един прокурор в сравнение с предходната година, а в сравнение с 2018 г. намалението е с 0,7 %.

Средната натовареност по брой точки на ден на прокурор е намаляла с 9,2 % в сравнение с предходните две години, но общия брой точки е нарастнал с 309,4 точки или с 5,5 % в сравнение с предходния отчетен период и с 1,4 % спрямо 2018 г.

Изчислена по изменените и допълнени Правила за измерване на натовареността на прокуратурите и на индивидуалната натовареност на всеки прокурор и следовател, приети с решение по т.36 по Протокол № 41/18.12.2019 г. на Прокурорската колегия на ВСС среднодневната натовареност на 1 прокурор в ОП-Варна е 1,17 бр. точки на ден на прокурор.

Дейността по администриране /на административния ръководител и заместниците му/ по бр. точки е нарастнала със 161,2 %. За 2020 г. точките са 670,2 бр., в сравнение с 2019г., когато броят точки по тази дейност е бил 256,6 бр. Това се дължи до голяма степен на изготвените вътрешни организационни актове, организираните и проведени множество работни съвещания от административния ръководител, както и на нарастналия брой участия в работни съвещания на окръжния прокурор и заместниците му като по-голямата част от тях са били за създаване на организация в работния процес. Проведени са и множество дистанционни събрания за обсъждане на въпроси, възникнали във връзка с обявеното в страната извънредно положение. Увеличил се е и броя на изготвените справки и писма до други звена, институции и граждани.

# НАТОВАРЕНОСТ на следствените органи

През 2020 г. броят на досъдебните производства, разследвани от следователи по закон и възложени от окръжния прокурор е 594 ДП, при 583 ДП за 2019 г. и 563 ДП за 2018 г. Процентното увеличение на наблюдаваните ДП е 1.85 % спрямо предходната 2019 г.

Броят на следствените поръчки, получени по делегация и разследвани през 2020 г. са 538, за 2019 г. – 405 бр., за 2018 г. – 561 бр., а през 2017 г. са били 455 бр.;

Броят на международните поръчки за 2020 г. са 75 бр., за 2019 г. – 63, през 2018 г. – 79 бр., а през 2017 г. са били 65 бр.

 Реално работилите следователи през 2020 г. са 22,92, за 2019 г. – 22, 42, за 2018 г. – 20,92, като за 2017 г. са били 19,33.

Средногодишното натоварване на един следовател през 2020 г. е 25,92 ДП, за 2019 г. е 26 ДП, за 2018 г. е 26,91 ДП, като през 2017 г. е било 27,68 ДП.

 Почти всички следователи са равномерно натоварени, с изключение на тези от следователите, които в началото на отчетния период са имали на производство по-голям брой ДП и през годината са им били възобновени/върнати повече дела.

**РАЙОННА ПРОКУРАТУРА - ВАРНА**

 :

## 1. ОБЕМ НА ПРОКУРОРСКАТА ДЕЙНОСТ

Обемът на прокурорската дейност е определен съгласно Указанието и включва: броя на внесените в съда прокурорски актове, участията на прокурорите в съдебни заседания и прокурорски актове и дейности по всички видове надзори.

При броя на внесените в съда прокурорски актове през отчетния период се наблюдава увеличение с 46,2% спрямо 2019 г. и с 42% спрямо 2018 г. или 1509 акта (при 1032 и 1063 акта).

По отношение на участията на прокурорите в съдебни заседания през 2020 г., резултатите показват 3207 (при 2804 и 2865), наблюдава се увеличение от 14,4% спрямо 2019 г. и увеличение с 11,9% спрямо 2018г.

Общият брой на другите прокурорски актове и дейности по всички видове надзори е нараснал спрямо 2019 г. с 15,3%, а спрямо 2018 г. се е увеличил с 30,5% или в абсолютни стойности: 78670 (при 68 236 и 60 264).

Спрямо 2019 г., общият обем на прокурорската дейност за отчетния период е нараснал с 15,7%, а в сравнение с 2018 г. се отчита увеличение с 29,9%.

## 2. НАТОВАРЕНОСТ

Реално, през сравнявания период в РП-Варна са работили, както следва: 51 прокурори през 2020 г., при 44 прокурори за 2019 г. и съответно - 40 прокурори през 2018 г.

Средната годишна натовареност на прокурор от РП-Варна, съобразно реално работилите прокурори, изчислена по Указанието за организация на информационната дейност в ПРБ, утвърдено със заповед №ЛС-1985/30.05.2014 г. изм. със зап. №РД-02-27/21.11.2017 г. и №РД-02-17/27.06.2019 г. на Главния прокурор, е както следва:

По отношение на средната натовареност с административно-ръководна дейност в РП – Варна за 2020 г., 2019 г. и 2018 г. се наблюдава растеж.

# раздел VII

# Приоритети в дейността на прокуратурата и на разследващите органи

Основният приоритет на Окръжна прокуратура - Варна и през 2021 г. ще бъде насочен към защитата на правата и законните интереси на гражданите, повишаване на общественото доверие в институцията и оправдаване на очакванията за независим и безкомпромисен пазител на законността.

В тази връзка следва да бъдат продължени и усъвършенствани въведените през преходните години добри практики, а именно:

1. Срочно решаване на преписки и дела – създадената в това отношение организация в ОП – Варна за ежеседмично следене на срочността на разследванията, проверките по ЗСВ и срокове за прилагане мерките за неотклонение и другите мерки за процесуална принуда дават отлични резултати.
2. Засилване на прилагането на екипния принцип при разследване на дела за тежки престъпления и на дела от особен обществен интерес.
3. Използване в максимална степен на ресурса на следователите за възлагането им на дела по реда на чл. 194 ал.1, т. 4 НПК.
4. Доразвиване и подобряване на нивото на взаимодействие с органите на МВР, Агенция „Митници“, ГД „БОП“, ДАНС и разследващите органи.
5. Активна работата по делата за корупционни престъпления и за престъпления, свързани със злоупотреба със средства на ЕС;
6. Засилване на взаимодействието по делата за данъчни престъпления с органите на НАП.
7. Активен мониторинг спрямо делата за престъпления с предмет наркотични вещества.
8. Продължаване на засиления контрол на делата срещу едни и същи обвиняем, съгласно Споразумението между ПРБ и МВР за взаимодействие в тази връзка.
9. Продължаване на успешно утвърденото взаимодействие през 2020 г. с МВР по линията на противодействие на битовата престъпност. Засилване дейността по противодействие на общата престъпност на Упражняване на общонадзорната дейност, чрез засилено взаимодействие с контролните органи и самосезиране при констатирани нарушения. Приоритет в дейността на надзора и тази година следва да бъдат дейностите по опазване на околната среда, управление и стопанисване на водните ресурси, спазване на противоепидемичните мерки.
10. Оптимизиране на ефективността на деловодната дейност и отстраняване на затрудненията при работата с УИС на ПРБ, своевременно въвеждане на данните в УИС и правилно отчитане на натовареността на прокурорите.
11. Водене на ефикасна медийна политика, в съответствие с указанията на Главния прокурор, която трябва да повиши доверието на гражданите в прокуратурата и да снижи обществения праг на търпимост към корупцията, което и ще стимулира увеличаване на сигналите за извършени престъпления.

Горепосочените приоритети са само основата, върху която следва да се надграждат добрите практики за подобряване на работата като цяло и постигане на още по-добри резултати и през настоящата 2021 г.